ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  วิสัยทัศน์และพันธกิจ

  วิสัยทัศน์

  วิสัยทัศน์ของ บริษัท โพสต์ พับลิชชิง จำกัด (มหาชน) คือ
  การเป็นผู้นำในอุตสาหกรรมสื่อของประเทศไทย
  โดยผ่านช่องทางสื่อสิ่งพิมพ์และสื่อดิจิตอลที่มีความหลากหลาย
  ด้วยการนำเสนอข่าวสารและข้อมูลที่แม่นยำ ครบครันด้วยเนื้อหาและหัวข้อด้านธุรกิจและไลฟ์สไตล์
  ที่ทันต่อเหตุการณ์
  และสอดคล้องกับความต้องการและความสนใจที่เปลี่ยนแปลงตลอดเวลาของผู้อ่านและผู้ชมกลุ่มเป้าหมาย

  พันธกิจ

  เพื่อให้บรรลุวิสัยทัศน์ดังระบุไว้ข้างต้นบริษัท โพสต์ พับลิชชิง จำกัด (มหาชน)
  จะดำเนินกิจกรรมดังต่อไปนี้

  • เป็นแหล่งข่าวและเผยแพร่เนื้อหาถูกต้อง ทันเหตุการณ์
  และสอดคล้องกับความต้องการและวิถีชีวิตที่เปลี่ยนแปลงตลอดเวลาของผู้อ่านและผู้ชมกลุ่มเป้าหมายต่างๆ

  •
  ขยายการรายงานเนื้อหาข่าวสารประจำวันและช่องทางของสื่อที่มีอยู่ให้ครอบคลุมทั้งมิติด้านกว้างและด้านลึก
  เพื่อให้เข้าถึงผู้อ่านและผู้ชมได้มากที่สุดเท่าที่เป็นไปได้

  • ใช้ประโยชน์จากความแข็งแกร่งด้านข้อมูลข่าวสารและความเชี่ยวชาญด้านสื่อ ตราสินค้า
  และช่องทางการจัดจำหน่าย
  ผ่านการสร้างพันธมิตรทางธุรกิจในสื่อสิ่งพิมพ์และการแพร่ภาพกระจายเสียงเนื้อหาสาระ
  พร้อมทั้งการหาผู้ร่วมสนับสนุนในการจัดงานกิจกรรมต่างๆ
  ซึ่งจะส่งผลให้ธุรกิจของบริษัทและฐานลูกค้าปลายน้ำขยายตัวอย่างต่อเนื่อง

  • คอยมองหาโอกาสจากช่องทางสื่อที่มีอยู่ในปัจจุบันและที่เกิดขึ้นใหม่
  ซึ่งสามารถเข้าถึงและนำเสนอข้อมูลข่าวสารที่ตรงกับกลุ่มเป้าหมายได้อย่างมีประสิทธิภาพ

  • ในฐานะที่เป็นบริษัทมหาชน บริษัทถือปฏิบัติตามหลักการกำกับดูแลกิจการที่ดี
  ยึดมั่นในจริยธรรมทางธุรกิจในทุกด้านของการดำเนินงานเป็นพลเมืองดีที่ดำเนินกิจกรรมด้านความรับผิดชอบต่อสังคม
  เพื่อตอบสนองผู้มีส่วนได้เสียที่สำคัญๆ และเพื่อช่วยปกป้องและพัฒนาสังคม ชุมชนท้องถิ่น
  และสิ่งแวดล้อมอย่างยั่งยืน

1.2 ภาพรวมการประกอบธุรกิจ

 1.2.1 ความเป็นมา

จากความสนใจพื้นฐานด้านสื่อสารมวลชน นายทหารอเมริกัน พลตรี อเล็กซานเดอร์ แม็คโดนัลด์
ได้ชักชวนนายประสิทธิ์ ลุลิตานนท์
ร่วมกันก่อตั้งหนังสือพิมพ์รายวันภาษาอังกฤษฉบับแรกของประเทศไทยในชื่อ " Bangkok Post"
โดยถือกำเนิดขึ้นเมื่อวันที่ 1 สิงหาคม 2489 และมีพลตรี อเล็กซานเดอร์ แม็คโดนัลด์
เป็นบรรณาธิการบริหารคนแรก

ต่อมาหลังสงครามโลกครั้งที่สอง นายไคเบล นักลงทุนชาวเยอรมัน ได้ขอซื้อหุ้นของพลตรี
อเล็กซานเดอร์ และแต่งตั้ง นายแฮร์รี่ เฟรเดอริค เป็นบรรณาธิการบริหารคนที่สอง ในปี 2506
ลอร์ด ธอมป์สัน เจ้าพ่อธุรกิจหนังสือพิมพ์เครือข่ายฟลีท ได้เข้ามาเป็นผู้ถือหุ้นรายใหญ่ของบริษัท
มีการติดตั้งแท่นพิมพ์ และอุปกรณ์การพิมพ์
พร้อมกับนำเทคนิคการพิมพ์สมัยใหม่มาใช้เป็นครั้งแรกในประเทศไทย

บริษัท โพสต์ พับลิชชิง จำกัด (มหาชน)
ได้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทย เมื่อเดือนธันวาคม พ.ศ.
2527

บริษัท ได้เข้าลงทุนในธุรกิจเกี่ยวเนื่องกับหนังสือพิมพ์ และสิ่งพิมพ์ต่างๆ ได้แก่ บริษัท สยามโพสต์
จำกัด จำหน่ายหนังสือพิมพ์ภาษาไทยรายวันในชื่อ "สยามโพสต์" บริษัท ฮาเชท ฟิลิปปาคิ โพสต์
จำกัด (ภายหลังเปลี่ยนชื่อเป็น บริษัท โพสต์ อินเตอร์เนชั่นแนล มีเดีย จำกัด)
ผลิตและจำหน่ายนิตยสารรายเดือน ELLE และ ELLE Decoration บริษัท ฮาเชท ฟิลิปปาคิโพสต์
– เอซีพี จำกัด (ภายหลังเปลี่ยนชื่อเป็น บริษัท โพสต์-เอซีพี จำกัด)
ผลิตและจำหน่ายนิตยสารรายเดือน Cleo และบริษัท บางกอกโพสต์ แอนด์ มาร์ติน คลินซ์ แอนด์
แอสโซซิเอทส์ เป็นนายหน้าขายโฆษณาให้กับต่างประเทศ ในปี 2539 บริษัท ตรีทศ
ทรี-เจเนอเรชั่น จำกัด ได้เข้าดำเนินกิจการของบริษัท สยามโพสต์ จำกัด แทน
และได้ปิดกิจการลงในต้นปี 2541

ปี 2541 บริษัทได้ปิดแผนกแม็กกาซีน และขายหุ้นในบริษัทร่วมทุน "บจก. บางกอกโพสต์ แอนด์
มาร์ติน คลินซ์ แอนด์ แอสโซซิเอทส์" รวมทั้งปิดกิจการของบริษัทย่อย "อัลลายด์ นิวสเพเพอร์"
ด้วย

ในกลางปี 2542 โครงการติดตั้งระบบการจัดหน้าหนังสือพิมพ์ด้วยคอมพิวเตอร์
เพื่อเชื่อมโยงการทำงานในส่วนของหน้าข่าวและหน้าโฆษณา
และได้มีการปรับโครงสร้างการทำงานของกองบรรณาธิการบางกอกโพสต์ใหม่ ช่วงปลายปี 2542
บริษัทได้ยุติการผลิตนิตยสาร Tatler และได้เลิกกิจการบริษัท เวิลด์ เพรส จำกัด
ซึ่งเป็นบริษัทย่อย

เดือนพฤศจิกายนของปี 2543 บริษัทได้ร่วมลงทุนในบริษัท เว็บ แอดไวซอรี่ จำกัด
เพื่อสร้างเว็บไซท์ด้านการเงินแห่งแรกในเมืองไทย แต่ไม่ประสบความสำเร็จ
จึงเลิกกิจการในปลายปี 2544

ในระหว่างปี 2544 บริษัทมีความพยายามที่จะเข้าสู่ตลาดโฆษณาสมัครงาน
จึงได้เริ่มผลิตและจำหน่ายนิตยสารชีวิตงานขึ้นมา แต่ก็ไม่ประสบความสำเร็จ
จึงต้องทำให้หยุดการผลิตในเดือนมกราคม 2545

นอกจากนั้นในรอบปี 2544 บริษัทยังได้เพิ่มส่วนต่างๆ ในหนังสือพิมพ์บางกอกโพสต์ขึ้นมา
อันจะเป็นประโยชน์และเพื่อสนองความต้องการแก่ผู้อ่านในกลุ่มต่างๆ โดยในส่วนของ Your Money
จะนำเสนอข่าวทางด้านการเงิน การธนาคาร ข้อมูลและข้อแนะนำต่างๆ
เพื่อประโยชน์ในการบริหารการเงินและธุรกิจในชีวิตประจำวัน Learning Post
จะเป็นส่วนที่นำเสนอบทความต่างๆ ที่ครอบคลุมหัวข้อข่าวที่สำคัญๆ
ด้านการศึกษาในมุมมองของนักเรียน อาจารย์
นอกจากนี้ยังมีบทเรียนภาษาไทยที่จะเป็นประโยชน์ต่อผู้อ่านชาวต่างประเทศอีกด้วย

ในช่วงปลายปี 2545 บริษัทได้เตรียมการขยายธุรกิจเพิ่ม คือ
ผลิตและจำหน่ายหนังสือพิมพ์ธุรกิจรายวันฉบับภาษาไทยฉบับใหม่ โดยในไตรมาสสุดท้าย
บริษัทได้รับพนักงานใหม่สำหรับกองบรรณาธิการโพสต์ทูเดย์ และในเดือนพฤศจิกายน 2545
ได้มีการแนะนำหนังสือพิมพ์ใหม่ให้กับตัวแทนผู้ซื้อโฆษณาได้รับทราบ

เดือนกุมภาพันธ์ ปี 2546 บริษัทเปิดตัวหนังสือพิมพ์รายวันภาษาไทยฉบับใหม่ภายใต้ชื่อว่า “โพสต์
ทูเดย์” ซึ่งเป็นการนำเสนอหนังสือพิมพ์ธุรกิจรายวันที่มีรูปแบบที่เหมาะสมกับยุคสมัย
เพื่อรองรับกลุ่มผู้อ่านทั้งผู้อ่าน โดยทั่วไป และกลุ่มเป้าหมายเฉพาะด้านธุรกิจ ช่วงปลายปี 2546
แผนกหนังสือ ซึ่งเน้นการพิมพ์หนังสือภาษาอังกฤษได้หยุดธุรกรรมต่างๆ

ปี 2547 เป็นปีที่หนังสือพิมพ์บางกอกโพสต์ มีอายุครบ 58 ปี
หนังสือพิมพ์บางกอกโพสต์รูปแบบใหม่จึงได้เริ่มออกสู่สายตาประชาชนเมื่อวันที่ 1 สิงหาคม 2547
โดยรูปแบบใหม่นี้มีความผสมผสานกันมากขึ้นระหว่างเนื้อที่ข่าวที่เพิ่มมากขึ้นและการจัดวางเนื้อหาของข่าวที่เหมาะสม
รวมถึงการเปิดตัว “THEMAGAZINE” นิตยสารแฟชั่นรายปักษ์แทรกในบางกอกโพสต์
ส่วนหนังสือพิมพ์โพสต์ทูเดย์ ซึ่งถือว่าเพียงดำเนินงานมาเป็นปีที่ 2
ก็สามารถติดอันดับเป็นหนังสือพิมพ์ที่มียอดผู้อ่านมากที่สุด 1 ใน 10 อันดับแรก

ในระหว่างปี บริษัท ฮาเชท ฟิลิปปาคิ โพสต์ จำกัดได้ร่วมลงทุนเปิดบริษัท เอชเอฟโพสต์-เอ็มซี
จำกัด (ภายหลังเปลี่ยนชื่อเป็น บริษัท โพสต์-ไอเอ็ม พลัส จำกัด)
เพื่อทำการผลิตและจำหน่ายนิตยสาร Marie Claire ซึ่งในปัจจุบันนิตยสาร Marie Claire
ก็เป็นที่รู้จักและได้รับการยอมรับจากผู้อ่านและผู้โฆษณาอย่างกว้างขวาง

ในเดือนกรกฎาคม 2548 หนังสือพิมพ์บางกอกโพสต์ ได้ทำการเปิดตัว “กูรู”
นิตยสารสำหรับชาวเมืองโดยมีกลุ่มเป้าหมายหลักเป็นผู้อ่านอายุ 20-35 ปี
มีเนื้อหาเกี่ยวกับไลฟ์สไตล์หลากหลายรูปแบบในเมือง
ตลอดจนแหล่งท่องเที่ยวและสถานบันเทิงที่อยู่ในความนิยม และ0เมื่อ 1 สิงหาคม 2548
ซึ่งเป็นวันครบรอบ 59 ปีของการก่อตั้งหนังสือพิมพ์บางกอกโพสต์
ได้ขยายธุรกิจเข้าสู่โลกของสื่อแห่งอนาคต โดยได้จัดตั้งฝ่ายอิเล็กทรอนิกส์มีเดีย มีชื่อว่า “Post
Digital” เพื่อให้บริการข่าวสารทางอิเล็กทรอนิกส์และดิจิทัล

Post Digital ยังได้สร้างสรรค์บริการใหม่ๆ เพิ่มขึ้นอีกหลายรูปแบบ หนึ่งในนั้นก็คือ
การจัดทำหนังสือพิมพ์บางกอกโพสต์ และโพสต์ทูเดย์ในรูปแบบ “Smart Edition”
ซึ่งผู้อ่านที่มีอินเทอร์เน็ตสามารถคลิกเข้าไปอ่านหนังสือพิมพ์ดังกล่าวได้อย่างง่ายๆ ไม่ว่าจะอยู่ ณ
มุมใดของโลก โดยจะมีรูปลักษณ์และสไตล์ที่เหมือนกับหนังสือพิมพ์จริงทุกอย่าง
และที่สำคัญยังมีฟังก์ชั่นการทำงานอัจฉริยะอื่นๆ อาทิเช่น การสั่งให้ระบบอ่านหนังสือพิมพ์ให้ฟัง
การแปลบทความในหนังสือพิมพ์เป็นภาษาต่างๆ เป็นต้น

นอกจากนี้ ได้ปรับปรุงการเสนอบริการบนเว็บไซด์อย่างต่อเนื่อง ได้จัดตั้งเว็บไซด์งานใหม่
www.jobjob.co.th ที่ได้เปิดตัวครั้งแรกไตรมาสที่ 4 ของปี 2549
โดยมีจุดมุ่งหมายเพื่อให้บริการโฆษณาหางานสามารถเข้าถึงได้ง่าย ทั้งในรูปของสิ่งพิมพ์และออนไลน์
ซึ่งในปัจจุบันสื่อทั้ง 2 รูปแบบ นี้มีความเชื่อมโยงกันมากยิ่งขึ้น

การก่อสร้างศูนย์การพิมพ์และจัดจำหน่ายแห่งใหม่ ที่ตั้งอยู่บนเนื้อที่ 19 ไร่ ถนนบางนา-ตราด กม.
19.5 และอยู่ห่างจากสนามบินสุวรรณภูมิ 10 นาที ได้เริ่มในเดือนพฤศจิกายน 2548
แล้วเสร็จในเดือนตุลาคม 2549 และเริ่มติดตั้งเครื่องจักรในเดือนเดียวกันนี้
โรงพิมพ์เริ่มพิมพ์บางส่วนของหนังสือพิมพ์เพื่อจำหน่ายในเดือนกุมภาพันธ์ 2550
และได้เริ่มพิมพ์หนังสือพิมพ์บางกอกโพสต์ทั้งฉบับเป็นครั้งแรกคือ ฉบับวันที่ 1 มิถุนายน 2550
โดยทำการปรับขนาดหนังสือพิมพ์ลงจากเดิมที่มีขนาดกว้าง 15.5 นิ้ว ลดลงเหลือ 14 นิ้ว
และความสูงเดิม 22.75 นิ้ว เหลือ 21.5 นิ้ว ทำให้สามารถประหยัดกระดาษได้ถึงร้อยละ 12
ทั้งนี้ด้วยเครื่องจักรที่ทันสมัยทำให้สามารถลดการสูญเสียกระดาษได้กว่าร้อยละ 50
เมื่อเปรียบเทียบกับเครื่องจักรเดิม

บริษัทได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินมาเปิดศูนย์การพิมพ์แห่งใหม่นี้อย่างเป็นทางการเมื่อวันที่ 7 พฤศจิกายน พ.ศ.
2550 ศูนย์การพิมพ์ใหม่แห่งนี้ นับเป็นการลงทุนที่สูงที่สุดเท่าที่ บริษัทเคยลงทุนมา

ในปี พ.ศ. 2550 บริษัทได้เริ่มดำเนินการผลิตรายการโทรทัศน์และกระจายเสียงทางวิทยุ
ตามเป้าหมายทาง กลยุทธ์ในการขยายช่องทางในการกระจายข่าวไปยังสื่อชนิดอื่นๆ

ข่าวโพสต์ทูเดย์ ซึ่งเป็นรายการข่าวภาคภาษาไทยทางโทรทัศน์ความยาว 2 ชั่วโมง
เริ่มแพร่ภาพผ่านระบบโทรทัศน์ดาวเทียมชนิด C-band เมื่อเดือนตุลาคม พ.ศ. 2550 ทางช่อง
Next Step ผู้ชมโทรทัศน์ดาวเทียมส่วนใหญ่อาศัยอยู่นอกกรุงเทพฯ
และการแพร่ภาพผ่านระบบดาวเทียมนี้ยังเข้าถึงผู้ชมโทรทัศน์เคเบิ้ลแบบเสียเงินในส่วนภูมิภาคอีกด้วย
โดยทั้ง 2 ช่องทางนี้รวมกันสามารถเข้าถึงผู้ชมประมาณ 5 ล้านครัวเรือน
นอกเหนือไปจากการขยายช่องทางในการกระจายข่าวแล้ว
รายการโทรทัศน์ยังช่วยเสริมการประชาสัมพันธ์หนังสือพิมพ์ของบริษัทไปพร้อมๆ กัน
และยังก่อให้เกิดรายได้จากการโฆษณาทางโทรทัศน์
รวมไปถึงช่วยเพิ่มยอดขายโฆษณาให้กับหนังสือพิมพ์โพสต์ทูเดย์ อีกด้วย
เพราะเป็นการขายโฆษณาร่วมกันระหว่างสื่อโทรทัศน์และหนังสือพิมพ์

เมื่อเดือนธันวาคม พ.ศ. 2550 บริษัทได้เข้าถือหุ้นร้อยละ 40 ของบริษัท แฟลช นิวส์ จำกัด
ซึ่งเป็นผู้ดำเนินการผลิต Business Radio ในขณะนั้นกระจายเสียงทาง FM 98.0

ในปี 2551
หนังสือพิมพ์บางกอกโพสต์ได้มีการปรับเนื้อหาของข่าวให้อ่านง่ายและปรับปรุงรูปแบบของหนังสือพิมพ์ให้ทันสมัยมากยิ่งขึ้น
ได้แทรก “My Life” แมกกาซีนรายสัปดาห์ฉบับใหม่เพิ่มขึ้น มีเนื้อหาเป็นแบบไลฟ์สไตล์
จุดประสงค์เพื่อดึงดูดนักอ่านรุ่นใหม่
และหนังสือพิมพ์บางกอกโพสต์ยังได้ทำการเปลี่ยนรูปโฉมและสาระของหนังสือพิมพ์ฉบับวันอาทิตย์ใช้ชื่อใหม่ว่า
บางกอกโพสต์ซันเดย์ ซึ่งประกอบไปด้วยส่วน Spectrum ที่เสนอข่าวและเหตุการณ์ปัจจุบัน และ
Brunch จะเป็นส่วนของแมกกาซีนแบบไลฟ์สไตล์ อีกทั้งในส่วนของข่าวกีฬาก็ได้มีการปรับปรุงเช่นกัน
เริ่มออกเป็นฉบับแรกในเดือนกันยายน 2551 ซึ่งได้รับการตอบรับจากผู้อ่านเป็นอย่างดี
นอกจากนี้ยังได้เพิ่ม Muse ในวันเสาร์ ซึ่งมีเนื้อหาเหมาะสำหรับผู้อ่านที่เป็นสตรี
เพื่อเพิ่มยอดผู้อ่านและยอดโฆษณาของสินค้าสำหรับสตรีอีกด้วย

หนังสือพิมพ์โพสต์ทูเดย์ได้เปลี่ยนแปลงการใช้เครื่องหมาย “โพสต์ทูเดย์”
ให้เป็นภาษาไทยเพื่อขจัดความสับสนอันอาจเกิดจากเครื่องหมายเดิมที่มีทั้งภาษาไทยและอังกฤษ
สำหรับเนื้อหาได้ปรับใหม่เพื่อให้ผู้อ่านเข้าใจง่ายยิ่งขึ้นรวมทั้งหัวข้อข่าวต่างๆ
ในหน้าแรกของหนังสือพิมพ์ให้เป็นที่น่าสนใจ
แต่การเปลี่ยนแปลงที่สำคัญคือได้เพิ่มในส่วนของการวิเคราะห์เศรษฐกิจและการเมืองซึ่งเขียนโดยนักวิเคราะห์ที่หลากหลายมากยิ่งขึ้น

สำหรับเว็บไซต์ บางกอกโพสต์ ได้ปรับรูปแบบหน้าเว็บไซต์ใหม่เมื่อปลายปี 2551
โดยเน้นจุดยืนของเว็บไซต์
บางกอกโพสต์ในการเป็นช่องทางหลักในการเข้าถึงข่าวสารเกี่ยวกับประเทศไทยในภาคภาษาอังกฤษ
ทำให้สามารถขยายผู้เข้าชมเว็บไซต์ออกไปทั้งในประเทศและต่างประเทศ

บริษัทได้ซื้อหุ้นบุริมสิทธิของ บริษัทโพสต์-ไอเอ็ม พลัส จำกัด และหุ้นสามัญของบริษัท โพสต์
อินเตอร์เนชั่นแนล มีเดีย จำกัด
ซึ่งเป็นผู้พิมพ์และจำหน่ายนิตยสารต่างประเทศฉบับภาษาไทยภายใต้ชื่อ Marie Claire ELLE และ
ELLE Decoration เมื่อปลายปี 2550 และกลางปี 2551 ตามลำดับเพิ่มเติม
ทำให้ปัจจุบันทั้งสองบริษัทดังกล่าวเปลี่ยนสถานะเป็นบริษัทย่อยของบริษัท
โดยบริษัทถือหุ้นทั้งทางตรงและทางอ้อมทั้งหมด

ในปี 2552 นี้ หนังสือพิมพ์บางกอกโพสต์ก็ได้รับรางวัลเกียรติยศเพิ่มขึ้นจากรางวัลต่างๆ
ที่เราได้รับมามากมาย โดยรางวัลในปี 2552 นี้
เป็นรางวัลระดับนานาชาติจากธนาคารพัฒนาเอเชีย โดย คุณปริษฐา ยุทธมานพ
ซึ่งเป็นผู้สื่อข่าวอาวุโสสายเศรษฐกิจของบางกอกโพสต์ ได้นำเสนอบทความเรื่อง “Government
Policies Fail the Poor” ซึ่งตีพิมพ์ในส่วน Spectrum ของฉบับ Sunday
ในเดือนกรกฎาคมปีนี้
ซึ่งทางธนาคารพัฒนาเอเชียได้ประกาศให้บทความดังกล่าวเป็นบทความรองชนะเลิศอันดับหนึ่งในสาขา
“ผลกระทบด้านความยากจนจากวิกฤตการณ์การเงินของโลก”
และคุณปริษฐาก็เป็นนักหนังสือพิมพ์ไทยเพียงผู้เดียวที่ได้รับรางวัลจากธนาคารพัฒนาเอเชียในปี 2552
นี้

สำหรับเกียรติยศอีกประการหนึ่งที่ทางหนังสือพิมพ์บางกอกโพสต์ได้รับ ก็คือ
การได้รับคัดเลือกจากสหภาพยุโรป หรือ อียู
ให้บางกอกโพสต์เป็นสื่อทางการเพียงฉบับเดียวในการรายงานข่าวการประชุม Euro Green Days
Forum ซึ่งจัดขึ้นในประเทศไทยในช่วงต้นเดือนตุลาคม 2552

หนังสือพิมพ์ โพสต์ทูเดย์ ยังคงประสบความสำเร็จทั้งในแง่ของธุรกิจ ยอดจำหน่าย
และการได้รับการยอมรับอย่างสูงในกลุ่มผู้อ่าน โดยสิ่งที่เป็นแรงขับเคลื่อนสำคัญ คือ
การเปลี่ยนแปลง ปรับปรุงอย่างไม่หยุดนิ่ง อาทิ หนังสือพิมพ์ฉบับวันเสาร์ ที่เพิ่มเซ็กชั่นใหม่ๆ
เพื่อความหลากหลาย ได้แก่ โพสต์ทูเดย์สุดสัปดาห์ ซึ่งมีเนื้อหาเกี่ยวกับการเมืองเชิงวิเคราะห์
และรายงานที่น่าสนใจ “แซ่ดสุดสัปดาห์” ที่เน้นข่าวดารา กีฬา ต่างประเทศ
โดยถือเป็นเซ็กชั่นที่ได้รับการยอมรับอย่างสูงจากกลุ่มผู้อ่านใหม่ๆ รวมถึงลูกค้าโฆษณา และเซ็กชั่น
“COOL” ที่มีเนื้อหาเกี่ยวกับการเปลี่ยนแปลงสภาพภูมิอากาศ

ขณะเดียวกัน สิ่งที่ถือเป็นโครงการใหม่ของ โพสต์ทูเดย์ ในปี 2552 คือ การจัดงาน POSTTODAY
INVESTMENT EXPO 2009 ระหว่างวันที่ 6-8 กุมภาพันธ์ 2552 ที่ศูนย์การค้าเซ็นทรัลพลาซา
ลาดพร้าว เพื่อฉลองครบรอบ 6 ปี การจัดงานในครั้งนี้
ประสบความสำเร็จเป็นอย่างดีทั้งในด้านรายได้ และภาพพจน์
อีกทั้งยังสะท้อนให้เห็นถึงความสำเร็จของธุรกิจที่พร้อมจะก้าวต่อไปสู่การพัฒนาในอนาคต

หนังสือพิมพ์สติวเด้นท์ วีคลี่ ฉลองครบรอบ 40 ปีในปี พ.ศ. 2552
และพร้อมก้าวเข้าสู่ทศวรรษใหม่ในฐานะนิตยสารสำหรับวัยรุ่นเพียงฉบับเดียวในประเทศไทยที่นำเสนอความบันเทิงควบคู่ไปกับความรู้เป็นภาษาอังกฤษทั้งเล่ม
สติวเด้นท์ วีคลี่ ยังคงเป็นที่ชื่นชอบไม่เพียงเฉพาะในกลุ่มนักอ่านวัยรุ่น
แต่รวมไปถึงผู้อ่านทุกวัยที่สนใจอ่านบทความที่น่าสนใจ ให้ความบันเทิง
และช่วยพัฒนาทักษะด้านภาษาอังกฤษด้วย

สำนักพิมพ์โพสต์บุ๊กส์ เปิดตัวหนังสือที่น่าสนใจหลายเล่ม
ทั้งหนังสือที่ต่อยอดกับหมวดหนังสือที่ตีพิมพ์อยู่แล้ว และหนังสือที่เปิดหมวดขึ้นมาใหม่
ด้วยทางเลือกหลากหลายนี่เอง ทำให้โพสต์บุ๊กส์ได้รับการตอบรับเป็นอย่างดีจากผู้อ่านทุกเพศทุกวัย
ทั้งกลุ่มลูกค้าประจำและลูกค้าใหม่ และทำยอดขายในระดับที่น่าพอใจ
เนื่องจากโพสต์บุ๊กส์สามารถตอบสนองต่อไลฟ์สไตล์ที่แตกต่างกันของกลุ่มผู้อ่านได้อย่างลงตัว

Post Digital มีการเปิดตัวพอร์ทัลใหม่ (m.bangkokpost.com)
เพื่อให้บริการข่าวจากเว็บไซด์บางกอกโพสต์บนโทรศัพท์มือถือ
ซึ่งช่วยขยายโอกาสในการเข้าถึงกลุ่มผู้อ่านคนรุ่นใหม่มากขึ้น นอกจากนี้ ในเว็บไซด์บางกอกโพสต์
ยังมีพอร์ทัลในเครือข่าย Guru Bangkok Online (www.gurubangkok.com)
ที่ให้บริการในการเป็นแหล่งรวมสังคมออนไลน์ของกลุ่มผู้ใช้ภาษาอังกฤษในกรุงเทพฯ
นอกจากนี้บริษัทยังมีเว็บไซต์ข่าวภาษาไทย คือ โพสต์ทูเดย์ ออนไลน์ (www.posttoday.com)
ซึ่งเน้นการนำเสนอข่าวภาษาไทยในด้านสังคมและชุมชนธุรกิจของไทย
ตลอดจนครอบคลุมไปถึงข่าวด่วนและฟังก์ชัน RSS เพื่อตอบสนองความต้องการของผู้อ่านยิ่งขึ้น และ
jobjob website (www.jobjob.co.th) เป็นอีกพอร์ทัลหนึ่งของบริษัท
เป็นเว็บไซต์จัดหางานแบบอัจฉริยะ ที่มีฐานข้อมูลขนาดใหญ่ที่รวบรวมข้อมูลบริษัทชั้นนำต่างๆ
มากมายในประเทศไทยเข้าไว้ด้วยกัน นอกจากนี้ยังอีกหนึ่งผลิตภัณฑ์ของการค้าทางดิจิทัล คือ
digital front page printing (www.bangkokpost.com/digital frontpage)
ผู้อ่านสามารถสั่งซื้อหน้าหนึ่งของหนังสือพิมพ์บางกอกโพสต์ และโพสต์ทูเดย์ ฉบับวันใดก็ได้
นับตั้งแต่ที่หนังสือพิมพ์เริ่มตีพิมพ์เป็นฉบับแรก โดยจะพิมพ์ลงบนกระดาษคุณภาพดี ใส่กรอบ
และบริการจัดส่งให้ถึงมือลูกค้า ลูกค้ากลุ่มนี้ส่วนใหญ่เป็นบุคคลทั่วไป โรงแรม ร้านอาหาร ฯลฯ
ที่ต้องการหนังสือพิมพ์หน้าหนึ่งแบบดิจิทัลเพื่อเป็นของขวัญให้กับเพื่อนและลูกค้าในวันเกิด
หรือในโอกาสพิเศษต่างๆ

สำหรับสื่ออื่น ๆ บริษัทได้ผลิตหลากหลายรายการคุณภาพออกอากาศทางสถานีโทรทัศน์และวิทยุ
ภายใต้การดูแลและสนับสนุนจากกองบรรณาธิการของบางกอกโพสต์ และโพสต์ทูเดย์ มาตั้งแต่ปี
พ.ศ. 2551 รายการต่างๆ ได้รับการปรับปรุงและพัฒนาอย่างต่อเนื่อง
เพื่อเพิ่มความสามารถในแข่งขัน ทั้งในด้านเนื้อหาและการผลิต และปัจจุบัน
หนึ่งในรายการของเราได้รับการจัดอันดับโดยผู้ชมของ TNN 24
ให้เป็นผู้ผลิตรายการยอดเยี่ยมของสถานี

มกราคม พ.ศ. 2552 เปลี่ยนเครือข่ายจาก Next Step TV มาเป็น ทรู วิชั่นส์ ช่อง 8 (TNN
2) โดยเปลี่ยนการออกอากาศ 2 รายการ คือ “สุรนันท์วันนี้”
ซึ่งเป็นรายการที่นำเสนอเรื่องราวเกี่ยวกับธุรกิจทั้งในด้านข่าว การให้แง่คิด ภาพจำลอง
และทฤษฎีทางธุรกิจ และรายการ “โพสต์ทูเดย์ ทอล์ค”
ซึ่งเป็นรายการวิเคราะห์เจาะลึกการเมืองและเศรษฐกิจ

กุมภาพันธ์ พ.ศ. 2552 เริ่มออกอากาศรายการใหม่ “เจาะข่าว เล่าความ” ทาง ทรูวิชั่น ช่อง 7
(TNN 24) นำเสนอข่าวและวิเคราะห์ข่าว โดยผู้วิเคราะห์ข่าวรับเชิญจาก โพสต์ทูเดย์
และบางกอกโพสต์ รายการนี้ออกอากาศจนถึงปลายเดือนกรกฎาคม 2552

เมื่อวันที่ 17 สิงหาคม พ.ศ. 2552 เสนอรายการของบางกอกโพสต์ ในชื่อ “Postscript รู้จริง
รู้ทัน” ในรูปแบบการคุยข่าวประจำวัน โดยมีแขกรับเชิญมาพูดคุยเนื้อหาในประเด็นสำคัญๆ
ทางด้านธุรกิจและสังคม ออกอากาศทางสถานี TNN 24

ในช่วงปลายปี พ.ศ. 2552 ยกเลิกรายการ 2 รายการที่ออกอากาศทาง ทรูวิชั่น ช่อง 8 (TNN
2) เพื่อให้สามารถสร้างสรรค์รายการใหม่ “เศรษฐกิจคิดไม่ถึง” ที่ออกอากาศทางช่อง 5
ได้อย่างเต็มที่ รายการใหม่นี้นำเสนอเป็นครั้งแรกเมื่อวันจันทร์ ที่ 4 มกราคม พ.ศ. 2553
มีเนื้อหาเกี่ยวกับด้านธุรกิจ ผลิตรายกายโดยกองบรรณาธิการโพสต์ทูเดย์ และเมื่อวันที่ 4 กุมภาพันธ์
2554 ได้เปลี่ยนชื่อรายการเป็น “ธุรกิจติดดาว”

ในส่วนของรายการวิทยุ เริ่มโครงการใหม่ FM 101 RRONE Radio Report ONE
เมื่อเดือนมีนาคม พ.ศ. 2552 โดยร่วมมือกับ บริษัท คลิก เรดิโอ จำกัด
การตัดสินใจครั้งนี้นำมาสู่การสร้างห้องส่งวิทยุใหม่ เพื่อให้สามารถจัดรายการ “โพสต์ทูเดย์ เรดิโอ
ทอล์ค” ซึ่งเป็นรายการสดได้ รายการนี้นำเสนอเนื้อหาและจัดรายการโดย โพสต์ทูเดย์
เริ่มออกอากาศในเดือนเมษายน พ.ศ. 2552

ในเดือนพฤศจิกายน 2552 บริษัท โพสต์ อินเตอร์เนชันแนล มีเดีย จำกัด
ออกนิตยสารอเมริกันยอดนิยม ในภาคภาษาไทย ฉบับใหม่ คือ “Martha Stewart Living”
โดยมีผู้อ่านให้ความสนใจซื้อหาในระดับที่ได้รับการบันทึกให้เป็นสถิติ นิตยสาร Martha Stewart
Living Omnimedia จัดเป็นนิตยสารใหม่เพื่อ “ความเป็นอยู่” อย่างแท้จริง
เล่มแรกของประเทศไทย

ในปี 2553 บางกอกโพสต์มุ่งมั่นขยายการนำเสนอเนื้อหาสาระสู่หลากหลายช่องทางการสื่อสาร
โดยนอกเหนือจากหนังสือพิมพ์และฉบับออนไลน์แล้ว
ยังเริ่มจัดทำข่าวและบทวิเคราะห์ข่าวภาษาอังกฤษเป็นประจำทุกวันทางสถานีโทรทัศน์ช่อง 11
ในรายการ Morning Focus และในเดือนสิงหาคม 2553
บางกอกโพสต์เป็นหนังสือพิมพ์รายแรกในประเทศไทยที่จัดทำหนังสือพิมพ์ 3 มิติทั้งภาพข่าวและโฆษณา
พัฒนาการที่สำคัญอีกประการหนึ่งคือ
การปรับองค์กรของฝ่ายบรรณาธิการข่าวให้ถึงพร้อมด้วยอุปกรณ์การสื่อสารหลายทางเต็มรูปแบบ
และได้เริ่มปฏิบัติตามแผนงานผนวกรวม Outlook กับเซ็กชั่นรายสัปดาห์อื่นๆ ได้แก่ Horizon,
Motoring, Real Time, Database และ My life
เข้าด้วยกันแล้วปรับให้เป็นเซ็กชั่นสาระพิเศษใหม่ Life ซึ่งเปิดตัวเรียบร้อยแล้วในเดือนมกราคม
2554

ทางด้านโพสต์ ทูเดย์ ยังคงรักษาตำแหน่งผู้นำตลาดหนังสือพิมพ์ธุรกิจและเศรษฐกิจในประเทศไทย
พร้อมด้วยพัฒนาการสำคัญโดยการเข้าร่วมผลิตข่าวกับสถานีโทรทัศน์ช่อง 11 โดยจัดตั้งบริษัทโพสต์
นิวส์ จำกัด ขึ้นเป็นบริษัทย่อยเพื่อดำเนินการ
ส่วนเนื้อหาของหนังสือพิมพ์ได้มีการปรับเปลี่ยนให้มีการวิเคราะห์เจาะลึกมากยิ่งขึ้น
แต่ยังคงบุคลิกของโพสต์ ทูเดย์
ที่ทำข่าวให้ง่ายต่อการเข้าใจอันนำไปสู่การเสนอข่าวด้วยกราฟฟิคมากยิ่งขึ้น

สติวเด้นท์ วีคลี่ ก้าวเข้าสู่ปีที่ 42 ด้วยย่างก้าวที่แข็งแกร่ง
พร้อมมุ่งสู่ศักราชใหม่ของการศึกษาภาษาอังกฤษและความบันเทิงในประเทศไทยด้วยการออกแบบที่ตื่นตา
การเปลี่ยนแปลงการจัดวางหน้าและเนื้อหาสาระเพื่อให้นิตยสารมีความสดใหม่อยู่เสมอ
และพร้อมที่จะเข้าสู่ผู้อ่านกลุ่มใหม่ด้วยทางเลือกใหม่ผ่านสื่อดิจิทัล โดยการปรับปรุงเว็บไซต์
เพิ่มขนาดของเครือข่ายสังคม และเพิ่มเครื่องมือบนมือถือเพื่อทำให้การเรียนรู้กับสติวเด้นท์ วีคลี่
นั้นง่ายและสะดวก ไม่ว่าจะอยู่ที่ไหนหรือเวลาใดก็ตาม

แผนกดิจิทัล มีเดียเป็นองค์ประกอบสำคัญในกลยุทธ์ของ โพสต์ พับลิชชิง
ในการจัดส่งข่าวและข้อมูลผ่านช่องทางสื่ออันหลากหลาย ในด้านข่าวและข้อมูลออนไลน์นั้น
บางกอกโพสต์ ออนไลน์ (www.bangkokpost.com)
ติดอันดับพอร์ทัลข่าวภาษาอังกฤษชั้นนำของประเทศไทยจากการประเมินโดย Alexa และ
Truehits ซึ่ง มีการเปิดตัวบริการไดเร็กทอรีและแผนที่ออนไลน์เพื่อให้ข้อมูลด้านธุรกิจ ไลฟ์สไตล์
บันเทิง อสังหาริมทรัพย์ และการศึกษาในประเทศไทยปัจจุบัน
นอกจากนี้บางกอกโพสต์ออนไลน์ยังสามารถเข้าชมผ่านมือถือและแอพพลิเคชั่นในไอโฟน
ส่วนทางด้านดิจิทัลคอนเทนท์ได้มีการเปิดตัวหนังสือพิมพ์รายวันฉบับออนไลน์ที่สามารถให้บริการพิเศษที่เด่นๆ
ได้หลากหลาย อาทิ ไฟล์เสียง แปลเนื้อหาข่าวเป็นภาษาต่างๆ บล็อก
นอกจากนี้ยังเดินหน้าให้บริการข่าวด่วนผ่าน SMS ทางมือถือทั้งในภาคภาษาอังกฤษและภาษาไทย

เซ็คชั่นไลฟ์ เป็นเซ็คชั่นสารคดีใหม่ในหนังสือพิมพ์บางกอกโพสต์ที่ได้เปิดตัวเมื่อเดือนมกราคม 2554
ได้รับการตอบรับอย่างดี
หนังสือพิมพ์บางกอกโสต์ยังเสนอข่าวในสื่อหลายรูปแบบอย่างต่อเนื่องโดยได้ออกนิตยสารดิจิตอลภาษาอังกฤษรายเดือนชื่อ
ไทยแพ็ด เมื่อเดือนตุลาคมที่ผ่านมา

หนังสือพิมพ์โพสต์ทูเดย์ได้จัดเปิดตัว “โพสต์ทูเดย์สมาทไฟแนนท์”
เป็นสิ่งพิมพ์ฉบับพิเศษรายเดือนแทรกในหนังสือพิมพ์เมื่อเดือนกุมภาพันธ์ 2554
มีเนื้อหาเกี่ยวกับการเงินส่วนบุคคล และการบริหารจัดการความมั่งคั่ง
มีการดำเนินการที่ดีและได้ขยายกลุ่มผู้อ่านในตลาดธุรกิจขนาดกลางและขนาดเล็ก
กิจกรรมของหนังสือพิมพ์โพสต์ทูเดย์ที่จัดร่วมกับภาคการธนาคารเป็นการเพิ่มการขยายฐานผู้อ่านในตลาดธุรกิจขนาดกลางและขนาดเล็ก
การขยายตัวด้านมัลติมีเดียของหนังสือพิมพ์โพสต์ทูเดย์ในสองปีที่ผ่านมาจะช่วยสร้างกำไรและการขยายตัวของยอดขายหนังสือพิมพ์ในปี
2555

บริษัทได้เปิดตัว หนังสือพิมพ์ M2F เมื่อวันอังคารที่ 11ตุลาคม 2554
ซึ่งเป็นหนังสือพิมพ์รายวันภาษาไทยแจกฟรี หนังสือพิมพ์ M2F มียอดพิมพ์จำนวน 400,000
ฉบับต่อวันและแจกจ่ายไปยังจุดแจกประมาณ 200 จุดใจกลางกรุงเทพมหานคร รวมถึงสถานีรถไฟฟ้า
และรถไฟใต้ดิน ตั้งแต่วันจันทร์ถึงวันศุกร์

ผู้อ่านให้การตอบรับต่อกิจกรรมและข่าวทางการตลาดของหนังสือพิมพ์ M2F อย่างเกินความคาดหมาย
โดยกลุ่มเป้าหมายของหนังสือพิมพ์ M2F คือ กลุ่มคนทำงานในเขตกรุงเทพมหานคร
บริษัทได้จัดให้มีการตรวจสอบยอดพิมพ์และแจกหนังสือพิมพ์โดย Hong Kong Audit Bureau of
Circulation และผลการตรวจสอบครั้งแรกประมาณเดือนพฤษภาคม 2555
ซึ่งเป็นช่วงเวลาเดียวกันกับการประกาศผลการสำรวจผู้อ่านของเนลสัน
ซึ่งข้อมูลเหล่านี้จะข้อมูลสำคัญสำหรับการจัดกิจกรรมส่งเสริมการขายในการขายโฆษณาดิสเพลย์
โดยเฉพาะกลุ่มลูกค้าโฆษณาที่ไม่ได้ลงโฆษณากับหนังสือพิมพ์บางกอกโพสต์และโพสต์ทูเดย์
เช่นกลุ่มอาหารและเครื่องดื่ม สินค้าอุปโภค ธุรกิจค้าปลีก ธุรกิจการค้าขนาดใหญ่ และแฟชั่น

จากการที่หนังสือพิมพ์เอ็มทูเอฟ เป็นที่ยอมรับอย่างรวดเร็วในกลุ่มของคนทำงานในกรุงเทพมหานคร
บริษัทตัดสินใจที่จะปรับปรุงระบบหางานทางเว็บไซด์โดยเปิดรับลงโฆษณาหางานในหน้าM2FJob
ร่วมกับเว็บไซด์ M2FJob.com

นิตยสารต่างประเทศฉบับภาษาไทยมีผลการดำเนินงานที่ดีในปี 2554 CLEO
มีผลการดำเนินการที่ดีมากในแง่ของ รายได้โฆษณา และยอดขาย ELLE
มีรายได้โฆษณามากเป็นพิเศษ เป็นการยืนยันถึงการเป็นที่หนึ่งในประเทศในด้านแฟชั่นและความงาม
แม้ว่าจะมีการแข่งขันค่อนข้างสูงแต่ ELLE Decoration
ได้จัดกิจกรรมเพื่อสนับสนุนนักออกแบบรุ่นใหม่ของไทย ในงาน ELLE Decoration Young
Talent Design Project 2011 อย่างเต็มที่

ฝ่ายบรรณาธิการและฝ่ายการตลาดของ นิตยสาร Marie Claire
ร่วมกันจัดงานมอบรางวัลด้านความงามประจำปีครั้งที่ 1
ซึ่งทำให้มีความแข็งแกร่งในตลาดต่อผู้ลงโฆษณาแสดงให้เห็นถึงความมั่นใจด้านความงาม

ในปลายปี 2554 บริษัท โพสต์ อินเตอร์เนชั่นแนบมีเดีย จำกัด ได้ออก นิตยสารฉบับใหม่ชื่อ
Science Illustrated ที่ฉีกแนวจากนิตยสารสำหรับผู้หญิงในกลุ่ม Science Illustrated
เป็นนิตยสารของเดนมาร์ก
ซึ่งประเทศไทยเป็นประเทศแรกในเอเชียตีพิมพ์เป็นภาษาท้องถิ่นจากทั้งหมด 22 ประเทศทั่วโลก
บริษัทไม่มุ่งหวังจะหารายได้จากการขายโฆษณาแต่จะเป็นรายได้ที่มาจากการจำหน่ายหนังสือเป็นหลัก

บริษัทได้ขยายการให้บริการข่าวสารและข้อมูลทางธุรกิจในด้านอิเล็กทรอนิกส์และดิจิตอลประเภทต่างๆ
เว็ปไซด์ของบางกอกโพสต์และโพสต์ทูเดย์ มุ่งมั่นที่จะเป็นหน้าต่างของประเทศไทย
บริษัทขยายการให้บริการข่าวสารข้อมูล โดยการผลิตรายการโทรทัศน์ออกอากาศทาง TNN 24
และสถานีวิทยุโทรทัศน์กองทัพบกช่อง 5 นอกจากนี้
บริษัทขยายการผลิตโดยร่วมผลิตรายการข่าวทางช่อง 11 กรมประชาสัมพันธ์
ผ่านบริษัทย่อยของบริษัท และรายการวิทยุในภาคภาษาไทยกระจายเสียงทางสถานี FM 101.0
อีกด้วย

ในปี 2556 บางกอกโพสต์ได้เพิ่มเซ็กชั่น “ASIA FOCUS” เสนอข่าวธุรกิจและการลงทุนในภูมิภาค
เพื่อขยายฐานผู้อ่านในภูมิภาคเอเชียและเตรียมพร้อมการเข้าสู่ประชาคมเศรษฐกิจอาเซียน (AEC)
ที่กำลังจะเกิดขึ้น ซึ่งเซ็กชั่นใหม่นี้ออกเป็นรายสัปดาห์และได้รับการตอบรับจากผู้อ่านเป็นอย่างดี
โดยวางเป้าหมายเพื่อพัฒนาการนำเสนอข่าวสารที่เกี่ยวกับบรรยากาศและผลพวงของธุรกิจในภูมิภาค
เมื่อประเทศไทยก้าวเป็นส่วนหนึ่งของโครงข่ายชุมชนธุรกิจระดับภูมิภาคที่กว้างใหญ่
พร้อมทั้งเปิดตัวนิตยสารรายเดือน (ภาษาอังกฤษ) “THEMAGAZINE”

สำหรับโพสต์ทูเดย์ได้ปรับปรุงนิตยสารที่ออกทุกวันเสาร์ @weekly
ให้ครอบคลุมข่าวเกี่ยวกับไลฟ์สไตล์ของคนเมือง ข่าวบันเทิง ข่าวท่องเที่ยว และการตกแต่งบ้าน
ซึ่งได้รับการตอบรับจากผู้อ่านเพิ่มขึ้น
นอกจากนี้เว็บไซต์ของโพสต์ทูเดย์ยังคงขยายตัวและได้รับความนิยมมากขึ้นเรื่อยๆโดยที่มีการปรับปรุงเนื้อหาเพิ่มขึี้น
ส่งผลให้มียอดแฟนเพจเพิ่มขึ้นแบบก้าวกระโดด

สติวเด้นท์ วีคลี่ เดินหน้าเข้าสู่ปีที่ 45 ด้วยความภาคภูมิใจในประวัติศาสตร์อันยาวนาน
และยังคงมุ่งมั่นก้าวไปข้างหน้าอย่างมั่นคง เป็นเวลากว่า 4 ทศวรรษแล้วที่ สติวเด้นท์ วีคลี่
ได้รับการยอมรับว่าเป็นส่วนหนึ่งของการศึกษาของเยาวชนไทยมาหลายรุ่นหลายสมัย
ท่ามกลางเทคโนโลยีสื่อสารที่ทันสมัย สติวเด้นท์ วีคลี่
ก็ได้พัฒนาตัวเองให้ทันยุคสมัยดึงดูดกลุ่มผู้อ่านรุ่นเยาว์

เพื่อเพิ่มความแข็งแกร่งบนสื่อสังคม ในปีที่ผ่านมา สติวเด้นท์ วีคลี่ เปิดตัวแอปพลิเคชันบนมือถือ
ที่ผู้อ่านสามารถเข้าถึงได้ทุกที่ทุกเวลาและรองรับความนิยมสมาร์ทโฟนและแท็บเล็ตที่เพิ่มมากขึ้นเรื่อยๆ
เนื้อหาของ สติวเด้นท์ วีคลี่ ครอบคลุมถึงบทสัมภาษณ์พิเศษทั้งดาราไทยและนานาชาติ
ข่าวล่าสุดในวงการบันเทิง ข่าวสาระเกี่ยวกับการศึกษา และเคล็ดลับในการทำข้อสอบ

สื่อสิ่งพิมพ์และกลุ่มธุรกิจต่างๆ รวมทั้งกลุ่มนิตยสารในเครือ
ยังคงให้การสนับสนุนการจัดอีเว้นท์หลากหลายอย่างต่อเนื่อง ทั้งอีเว้นท์ทางด้านธุรกิจ แฟชั่น
และไลฟ์สไตล์ ซึ่งช่วยทำให้บริษัทเป็นที่รู้จักและสร้างความสัมพันธ์ที่ดีกับผู้อ่านกลุ่มเป้าหมาย
รวมถึงสร้างรายได้จากการโฆษณา เช่น Luxury Living, Bangkok Career Expo,
Investment Expo, 50 หนุ่มในฝัน Cleo, Elle Fashion Week เป็นต้น

ปลายปี 2556
แม้ว่ากลุ่มบริษัทไม่สามารถประมูลคลื่นความถี่เพื่อขอรับใบอนุญาตให้บริการโทรทัศน์ในระบบดิจิตอลได้
แต่ก็จะมุ่งเน้นการเป็นผู้ให้บริการเนื้อหาทีวีดิจิตอลให้มากขึ้น และจะเป็นผู้ร่วมดำเนินรายการ
ด้วยการเช่าเวลาออกอากาศและจัดรายการต่างๆ ของตนเองอีกด้วย นอกจากนี้
ยังทำงานเป็นผู้จัดทำรายการข่าวและสารคดี
และเป็นผู้ให้บริการคอนเทนต์แก่สถานีโทรทัศน์ระบบแอนะล็อกแบบเดิมที่ยังคงเป็นช่องยอดนิยมอยู่
เมื่อต้นปี 2557 กลุ่มบริษัทได้ลงนามในสัญญาฉบับใหม่เข้าร่วมเป็นพันธมิตรธุรกิจทีวีดิจิตอลกับช่อง
THV ซึ่งเป็นของกลุ่มนิตยสารทีวีพูล โดยกลุ่มบริษัทโพสต์จะเป็นผู้ให้บริการเนื้อหาข่าวเป็นระยะเวลา
5 ปี นอกเหนือจากรายการด้านข่าวและธุรกิจแล้ว
กลุ่มบริษัทจะผลิตรายการแนวสารคดีและไลฟ์สไตล์ให้มากขึ้น
โดยจะเพิ่มขีดความสามารถในการทำงานด้านนี้ด้วยการเข้าซื้อกิจการบริษัทบริการผลิตสื่อที่มีอยู่แล้ว
และใช้กิจการนี้เป็นฐานในการขยายตัว ซึ่งได้มีการจัดสรรเงินลงทุนมากกว่า 600
ล้านบาทสำหรับกิจกรรมส่วนนี้ในปี 2557

ปลายปี 2556 กลุ่มนิตยสารเปิดตัวนิตยสาร Forbes ฉบับภาษาไทย
ซึ่งเป็นนิตยสารที่มีชื่อเสียงของสหรัฐอเมริกา มาช่วยเสริมความแข็งแกร่งให้แก่แบรนด์ของกลุ่มบริษัท
ในฐานะแหล่งข้อมูลระดับประเทศ ระดับภูมิภาค และระดับโลก
ที่มีชื่อเสียงและมีความน่าเชื่อถือในด้านเนื้อหาทางธุรกิจ ส่วนหัวนิตยสารแฟชั่นและไลฟ์สไตล์อื่นๆ
ที่เปิดตัวในปี 2556 ได้แก่ ELLE Men, Fast Bikes และ Cycling Plus
ทั้งหมดนี้จะช่วยให้กลุ่มบริษัทสามารถดึงดูดกลุ่มผู้อ่านและผู้โฆษณาให้ขยายวงกว้างขึ้นบนพื้นฐานการเติบโตที่ยั่งยืน
และได้ปิดนิตยสาร Martha Stewart Living ในเดือนธันวาคม

1.2.2 ภาพรวมการประกอบธุรกิจและการแบ่งการดำเนินงานในกลุ่มบริษัท

บริษัท โพสต์ พับลิชชิง จำกัด (มหาชน)เป็นผู้จัดพิมพ์และผู้จัดจำหน่ายหนังสือพิมพ์บางกอกโพสต์
หนังสือพิมพ์รายวันภาษาอังกฤษ หนังสือพิมพ์โพสต์ทูเดย์ หนังสือพิมพ์ธุรกิจรายวันภาษาไทย สติวเด้นท์
วีคลี่นิตยสารภาษาอังกฤษสำหรับนักเรียน นักศึกษา ระดับมัธยมและมหาวิทยาลัย
และผู้อ่านกลุ่มอื่นๆและ M2F หนังสือพิมพ์ภาษาไทยรายวันจันทร์ถึงศุกร์ ฉบับใหม่ แจกฟรี
ตรงถึงหนุ่มสาววัยทำงานในกรุงเทพฯ และปริมณฑล

นับตั้งแต่ก่อตั้งในปี 2489 ธุรกิจทางด้านข่าวสารและข้อมูลของกลุ่มบริษัทได้มีการพัฒนามาโดยตลอด
จนขยายธุรกิจครอบคลุมไปถึงสื่อและกิจกรรมในรูปแบบที่ได้รับความนิยมอื่นๆ รวมทั้งสินค้า
และบริการต่างๆ ได้แก่

• บริษัท โพสต์ อินเตอร์เนชั่นแนล มีเดีย จำกัด บริษัท โพสต์-ไอเอ็ม พลัส จำกัด
ซึ่งเป็นบริษัทย่อยของบริษัท และบริษัท โพสต์-เอซีพี
จำกัดซึ่งเป็นบริษัทร่วมทุนของบริษัทดำเนินธุรกิจจัดพิมพ์และจัดจำหน่ายนิตยสารหัวต่างประเทศฉบับภาษาไทยโดยครอบคลุมเนื้อหาทั้งที่เป็นข่าวสารทางธุรกิจและสังคม
แฟชั่นและไลฟ์สไตล์ และการท่องเที่ยว หัวหนังสือที่รู้จักกันเป็นอย่างดี ได้แก่ ELLE, Marie
Claire, Cleo, ELLE Decoration, Martha Stewart Living, Science
Illustrated, ELLE Men, Forbes, Fast Bikes และ Cycling Plus

• การผลิตรายการข่าวและสารคดีออกอากาศทางโทรทัศน์ช่องฟรีทีวีและสถานีวิทยุ เช่น
สถานีโทรทัศน์ช่องข่าว TNN 24 และช่อง 5 สถานีวิทยุ FM 101.0 และ FM 97.0 โดย บริษัท
แฟลช นิวส์ จำกัด

ปลายปี 2556
แม้กลุ่มบริษัทจะไม่ชนะการประมูลคลื่นความถี่เพื่อขอรับใบอนุญาตให้บริการโทรทัศน์ในระบบดิจิตอลที่รัฐบาลจัดขึ้น
แต่กลุ่มบริษัทเล็งเห็นศักยภาพในการสร้างรายได้ให้เพิ่มขึ้นอย่างรวดเร็วจากการดำเนินงานด้านข่าวโทรทัศน์และการผลิตคอนเทนต์เชิงธุรกิจและไลฟ์สไตล์ให้แก่ผู้ประกอบการทีวีดิจิตอลช่องใหม่ๆนอกจากนี้
ยังร่วมกับพันธมิตรธุรกิจโทรทัศน์เพื่อเช่าเวลาออกอากาศจากผู้ประกอบการทีวีดิจิตอลและดำเนินการผลิตรายการออกอากาศของตัวเองซึ่งกลุ่มบริษัทจะมีแหล่งรายได้ใหม่จากการโฆษณาเกิดขึ้นอย่างรวดเร็วของสื่อในรูปแบบใหม่นี้
ซึ่งจะช่วยให้กลุ่มบริษัทบรรลุ
รูปแบบการดำเนินธุรกิจและการผสานรายได้ที่สมดุลยิ่งขึ้นตลอดระยะเวลาอีก 5 ปีข้างหน้า

• การเผยแพร่ข้อมูลบนสื่อดิจิตอลในรูปแบบต่างๆ
รวมทั้งทางโทรศัพท์มือถือและแอปพลิเคชันโดยมีวัตถุประสงค์เพื่อให้เว็บไซต์ bangkokpost.com
และเว็บไซต์posttoday.com ทำหน้าที่เป็นหน้าต่างของโลกสู่ประเทศไทย นอกจากนี้
ยังมีเว็บไซต์หางานที่เป็นภาษาไทยของ M2F
ผนวกกับหน้าโฆษณารับสมัครงานภาษาอังกฤษในหนังสือพิมพ์บางกอกโพสต์ช่องทางสมัครงานออนไลน์
โดยมีกลุ่มนายจ้างและลูกจ้างเป็นเป้าหมายสำคัญ

• ธุรกิจจัดพิมพ์หนังสือของกลุ่มบริษัท โดยสำนักพิมพ์โพสต์บุ๊กส์
นำหนังสือขายดีระดับเบสท์เซลเลอร์ของต่างประเทศหลายเล่มมาตีพิมพ์เป็นฉบับแปลภาษาไทย
พร้อมทั้งจัดพิมพ์หนังสือภาษาไทยหลากหลายชื่อที่เขียนโดยผู้สื่อข่าวและคอลัมนิสต์ของกลุ่มบริษัทเอง
และนักเขียนผู้มีชื่อเสียงของประเทศไทย หนังสือจึงมีความหลากหลาย
ครอบคลุมเนื้อหาที่น่าสนใจมากมาย ทั้งด้านธุรกิจ ประวัติศาสตร์ วัฒนธรรม ศิลปะ
และชีวประวัติบุคคลที่สร้างแรงบันดาลใจให้สาธารณชน

• ธุรกิจสิ่งพิมพ์พาณิชย์ของกลุ่มบริษัท ให้บริการพิมพ์งานทั่วไปให้กับองค์กรและธุรกิจต่างๆ
ที่นอกเหนือจากการให้บริการในกลุ่มบริษัท

บริษัท โพสต์ พับลิชชิง จำกัด (มหาชน) ได้พัฒนาและเติบโตทางธุรกิจอย่างต่อเนื่อง
ทั้งการเปิดตัวสื่อรูปแบบใหม่ๆ ผลิตภัณฑ์และบริการ ตลอดจนหนังสือหัวใหม่ๆ
เพื่อให้บรรลุตามวิสัยทัศน์และพันธกิจที่กำหนดไว้ นั่นคือ การรักษาความเป็นผู้จัดพิมพ์ เผยแพร่
และจัดจำหน่ายชั้นนำ ด้านผลิตภัณฑ์สื่ออันหลากหลายของประเทศไทย

+----------------------+-----------------------+-----------------------+
| ประเภท               | ชื่อผลิตภัณฑ์ / แผนก       | บริษัทเจ้าของผลิตภัณฑ์      |
+----------------------+-----------------------+-----------------------+
| หนังสือพิมพ์             |                       |                       |
+----------------------+-----------------------+-----------------------+
| หนังสือพิมพ์รายวัน        | BANGKOK POST          | บมจ. โพสต์ พับลิชชิง      |
+----------------------+-----------------------+-----------------------+
| หนังสือพิมพ์รายวัน        | โพสต์ทูเดย์              | บมจ. โพสต์ พับลิชชิง      |
+----------------------+-----------------------+-----------------------+
| หนังสือพิมพ์รายวัน        | M2F                   | บมจ. โพสต์ พับลิชชิง      |
+----------------------+-----------------------+-----------------------+
| หนังสือพิมพ์รายสัปดาห์     | STUDENT WEEKLY        | บมจ. โพสต์ พับลิชชิง      |
+----------------------+-----------------------+-----------------------+
| งานพิมพ์เชิงพาณิชย์       | งานบริการพิมพ์           | บมจ. โพสต์ พับลิชชิง      |
+----------------------+-----------------------+-----------------------+
| นิตยสารฉบับแทรก        | GURU (รายสัปดาห์)       | บมจ. โพสต์ พับลิชชิง      |
| (ภาษาอังกฤษ)          |                       |                       |
+----------------------+-----------------------+-----------------------+
|                      | THEMAGAZINE (รายเดือน) | บมจ. โพสต์ พับลิชชิง      |
|                      |                       |                       |
|                      | LIFE (รายวัน)          | บมจ. โพสต์ พับลิชชิง      |
|                      |                       |                       |
|                      | SPECTRUM (รายสัปดาห์)   | บมจ. โพสต์ พับลิชชิง      |
|                      |                       |                       |
|                      | BRUNCH (รายสัปดาห์)     | บมจ. โพสต์ พับลิชชิง      |
+----------------------+-----------------------+-----------------------+
| นิตยสารฉบับแทรก        | Smart Finance         | บมจ. โพสต์ พับลิชชิง      |
| (ภาษาไทย)            | (รายเดือน)             |                       |
+----------------------+-----------------------+-----------------------+
| เว็บไซด์หางาน          | M2F JOB               | บมจ. โพสต์ พับลิชชิง      |
+----------------------+-----------------------+-----------------------+
| ข่าวด่วน SMS           | ข่าวด่วนภาษาอังกฤษ/ไทย   | บมจ. โพสต์ พับลิชชิง      |
+----------------------+-----------------------+-----------------------+
| นิตยสารภาษาไทย        |                       |                       |
+----------------------+-----------------------+-----------------------+
| นิตยสารภาษาไทยรายเดือน | ELLE                  | บจ. โพสต์              |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
|                      | ELLE DECORATION       | บจ. โพสต์              |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
|                      | MARTHA STEWART LIVING | บจ. โพสต์              |
|                      |                       | อินเตอร์เนชั่นแนล มีเดีย    |
|                      | (ย                    |                       |
|                      | กเลิกการจำหน่ายเดือนธ.ค. |                       |
|                      | 2556)                 |                       |
+----------------------+-----------------------+-----------------------+
|                      | SCIENCE ILLUSTRATED   | บจ. โพสต์              |
|                      |                       | อินเตอร์เนชั่นแนล มีเดีย    |
|                      | Forbes                |                       |
|                      |                       | บจ. โพสต์              |
|                      | ELLE Men              | อินเตอร์เนชั่นแนล มีเดีย    |
|                      |                       |                       |
|                      | Fast Bikes            | บจ. โพสต์              |
|                      |                       | อินเตอร์เนชั่นแนล มีเดีย    |
|                      | Cycling Plus          |                       |
|                      |                       | บจ. โพสต์              |
|                      |                       | อินเตอร์เนชั่นแนล มีเดีย    |
|                      |                       |                       |
|                      |                       | บจ. โพสต์              |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
|                      | CLEO                  | บจ. โพสต์-เอซีพี         |
+----------------------+-----------------------+-----------------------+
|                      | MARIE CLAIRE          | บจ. โพสต์-ไอเอ็ม พลัส    |
+----------------------+-----------------------+-----------------------+

+----------------------+-----------------------+-----------------------+
|                      |                       |                       |
+----------------------+-----------------------+-----------------------+
| ประเภท               | ชื่อผลิตภัณฑ์ / แผนก       | บริษัทเจ้าของผลิตภัณฑ์      |
+----------------------+-----------------------+-----------------------+
| รายการโทรทัศน์         | กระชับวงข่าว            | บมจ. โพสต์ พับลิชชิง      |
|                      |                       |                       |
|                      | ธุรกิจติดดาว             | บมจ. โพสต์ พับลิชชิง      |
|                      |                       |                       |
|                      | ร้อย                   | บมจ. โพสต์ พับลิชชิง      |
|                      | แปดพันเก้ากับธนาคารออมสิน |                       |
|                      |                       | บมจ. โพสต์ พับลิชชิง      |
|                      | เติมฝันปันน้ำใจ           |                       |
|                      | สานสายใยชุมชน          | บมจ. โพสต์ พับลิชชิง      |
|                      |                       |                       |
|                      | ฮาร์ดคอ ข่าว            | บจ.โพสต์ นิวส์           |
|                      |                       |                       |
|                      | (ยกเลิกออกอากาศ 1 ม.ค. |                       |
|                      | 2557)                 |                       |
|                      |                       |                       |
|                      | ร่วมผลิตข่าวให้สถานีโทรทัศน์ |                       |
|                      | ช่อง 11                |                       |
|                      |                       |                       |
|                      | (ยกเลิกการผลิตข่าว 30    |                       |
|                      | เม.ย. 2556)           |                       |
+----------------------+-----------------------+-----------------------+
| รายการวิทยุ            | โพสต์ทูเดย์ เรดิโอ ทอล์ค   | บมจ. โพสต์ พับลิชชิง      |
|                      |                       |                       |
|                      | เจาะลึกทั่วไทย           | บจ. แฟลช นิวส์          |
|                      | อินไซด์ไทยแลนด์          |                       |
+----------------------+-----------------------+-----------------------+

โครงสร้างการถือหุ้นของบริษัท บริษัทย่อย กิจการที่ควบคุมร่วมกัน และบริษัทร่วมในปัจจุบันเป็นดังนี้

100.00% 100.00% 40.00% 51.00%

 100.00%

70.00% 51.00% 49.00%

 100.00%

หมายเหตุ ไม่มีการถือหุ้นไขว้ระหว่างกัน
และไม่มีบุคคลที่เกี่ยวข้องหรือที่อาจมีความขัดแย้งถือหุ้นมากเกินกว่า 10%

รายได้รวมทั้งกลุ่มของบริษัทในระยะ 4 ปีที่ผ่านมา

  (ล้านบาท)

[TABLE]

* รวมรายได้อื่น

2. ลักษณะการประกอบธุรกิจ

  2.1 ลักษณะของผลิตภัณฑ์หรือบริการ

  2.1.1 ลักษณะของผลิตภัณฑ์หรือบริการ

  บริษัทเป็นผู้พิมพ์และจำหน่ายหนังสือพิมพ์รายวันภาษาอังกฤษ "Bangkok Post"
  หนังสือพิมพ์ธุรกิจรายวันภาษาไทย “โพสต์ทูเดย์” หนังสือพิมพ์ภาษาอังกฤษรายสัปดาห์ “Student
  Weekly" นิตยสารฉบับแทรก นอกจากนี้ บริษัทยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิทัลทุกชนิด
  รวมทั้งการให้บริการข่าวสารข้อมูลทางโทรทัศน์และวิทยุ

  ผลิตภัณฑ์ของบริษัท

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม
    ยังคงรักษาตำแหน่งหนังสือพิมพ์ภาษาอังกฤษอันดับ 1 ของประเทศไทยได้อย่างเหนียวแน่น
    ทั้งในแง่ของผู้อ่าน ยอดขาย และโฆษณา
    มีการเพิ่มการรายงานข่าวให้ครอบคลุมธุรกิจทั้งในเอเชียและประเทศในกลุ่มอาเซียน ในปี
    2556 บางกอกโพสต์ได้เพิ่มเซ็กชั่น “ASIA FOCUS” เสนอข่าวธุรกิจและการลงทุนในภูมิภาค
    เพื่อขยายฐานผู้อ่านในภูมิภาคเอเชียและเตรียมพร้อมการเข้าสู่ประชาคมเศรษฐกิจอาเซียน
    (AEC) ที่กำลังจะเกิดขึ้น
    ซึ่งเซ็กชั่นใหม่นี้ออกเป็นรายสัปดาห์และได้รับการตอบรับจากผู้อ่านเป็นอย่างดี
    โดยวางเป้าหมายเพื่อพัฒนาการนำเสนอข่าวสารที่เกี่ยวกับบรรยากาศและผลพวงของธุรกิจในภูมิภาค
    เมื่อประเทศไทยก้าวเป็นส่วนหนึ่งของโครงข่ายชุมชนธุรกิจระดับภูมิภาคที่กว้างใหญ่

-   หนังสือพิมพ์ “โพสต์ทูเดย์” หนังสือพิมพ์โพสต์ทูเดย์ครบรอบ 11 ปีในเดือนกุมภาพันธ์ 2557
    ตลอดระยะเวลาที่ผ่านมาได้มุ่งมั่นในการวางรากฐานและสร้างความเชื่อมั่นจนเป็นผู้นำหนังสือพิมพ์เศรษฐกิจและธุรกิจรายวันของประเทศไทย
    โพสต์ทูเดย์ได้เพิ่มการเสนอข่าวให้ครอบคลุมทั่วภูมิภาค
    เพื่อรองรับประชาคมเศรษฐกิจอาเซียนและความต้องการข่าวสารธุรกิจระดับภูมิภาคของผู้ประกอบการไทย

  ที่สำคัญที่สุดโพสต์ทูเดย์ได้รับการยกย่องมาโดยตลอดจากนักวิชาชีพสื่อในการทำหน้าที่สื่อมวลชนอย่างตรงไปตรงมาในวิกฤตการณ์ต่างๆ
  ทางเศรษฐกิจและความตรึงเครียดทางการเมือง ส่งผลให้มียอดจำหน่ายเติบโตขึ้น

  โพสต์ทูเดย์ยังได้ปรับปรุงนิตยสารที่ออกทุกวันเสาร์ @weekly
  ให้ครอบคลุมข่าวเกี่ยวกับไลฟ์สไตล์ของคนเมือง ข่าวบันเทิง ข่าวท่องเที่ยว และการตกแต่งบ้าน
  ซึ่งได้รับการตอบรับจากผู้อ่านเพิ่มขึ้น

  เว็บไซต์ของโพสต์ทูเดย์ยังคงขยายตัวและได้รับความนิยมมากขึ้นเรื่อยๆโดยที่มีการปรับปรุงเนื้อหาเพิ่มขึ้น
  ส่งผลให้มียอดแฟนเพจเพิ่มขึ้นแบบก้าวกระโดด

-   หนังสือพิมพ์รายสัปดาห์ Student Weekly เดินหน้าเข้าสู่ปีที่ 45
    ด้วยความภาคภูมิใจในประวัติศาสตร์อันยาวนาน และยังคงมุ่งมั่นก้าวไปข้างหน้าอย่างมั่นคง
    เป็นเวลากว่า 4 ทศวรรษแล้วที่ Student Weekly
    ได้รับการยอมรับว่าเป็นส่วนหนึ่งของการศึกษาของเยาวชนไทยมาหลายรุ่นหลายสมัย
    ท่ามกลางเทคโนโลยีสื่อสารที่ทันสมัย Student Weekly
    ก็ได้พัฒนาตัวเองให้ทันยุคสมัยดึงดูดกลุ่มผู้อ่านรุ่นเยาว์

  เพื่อเพิ่มความแข็งแกร่งบนสื่อสังคม ในปีที่ผ่านมา Student Weekly
  เปิดตัวแอปพลิเคชันบนมือถือ
  ที่ผู้อ่านสามารถเข้าถึงได้ทุกที่ทุกเวลาและรองรับความนิยมสมาร์ทโฟนและแท็บเล็ตที่เพิ่มมากขึ้นเรื่อยๆ
  เนื้อหาของ Student Weekly ครอบคลุมถึงบทสัมภาษณ์พิเศษทั้งดาราไทยและนานาชาติ
  ข่าวล่าสุดในวงการบันเทิง ข่าวสาระเกี่ยวกับการศึกษา และเคล็ดลับในการทำข้อสอบ

-   นิตยสารไลฟ์สไตล์ภาษาอังกฤษ GURU แทรกในหนังสือพิมพ์บางกอกโพสต์ทุกวันศุกร์

-   นิตยสารรายเดือนภาษาอังกฤษ THEMAGAZINE แทรกในหนังสือพิมพ์บางกอกโพสต์

-   หนังสือพิมพ์รายวันภาษาไทย M2F เป็นผลิตภัณฑ์นวัตกรรมของบริษัทที่นำออกสู่ตลาดในปลายปี
    2554 ในฐานะหนังสือพิมพ์ภาษาไทยรายวันแจกฟรีเพียงฉบับเดียวในประเทศไทย
    โดยมีกลุ่มเป้าหมายเป็นกลุ่มคนทำงานที่มีฐานะในกรุงเทพฯ
    และพนักงานออฟฟิศที่มีจำนวนเพิ่มขึ้นทุกวัน
    ซึ่งเป็นกลุ่มคนที่มีอำนาจซื้อสูงสำหรับสินค้าและบริการเพื่อใช้ในชีวิตประจำวัน

  ภายในระยะเวลาเพียง 18 เดือน M2F ก็นำความสำเร็จมาสู่กลุ่มบริษัท
  ด้วยการขึ้นเป็นหนังสือพิมพ์ที่มียอดพิมพ์และแจกจ่ายสูงที่สุดในกรุงเทพฯ
  โดยมียอดที่ผ่านการรับรองของ HKABC ซึ่งเป็นองค์กรตรวจสอบอิสระที่นานาชาติให้การยอมรับ
  ถึงกว่า 400,000 ฉบับต่อวัน 5 วันต่อสัปดาห์

  สิ่งเหล่านี้ได้ดึงดูดแหล่งรายได้ของหนังสือพิมพ์ ได้แก่ เจ้าของผลิตภัณฑ์และบริษัทโฆษณา
  เนื่องจากเป็น M2F เป็นสื่อที่มีความคุ้มค่าในการลงทุนโฆษณา
  จึงนำมาซึ่งการเติบโตของรายได้จากโฆษณาถึงกว่า 400 ล้านบาทในปี 2556

-   นิตยสารรายเดือนภาษาไทย Smart Finance แทรกในหนังสือพิมพ์โพสต์ทูเดย์

-   เว็บไซด์หางาน www.M2Fjob.com เพื่ออำนวยความสะดวกให้แก่ผู้สมัครงานและผู้รับสมัคร

-   ข่าวด่วน SMS เสนอข่าวด่วน Real-time ทั้งภาษาไทย และภาษาอังกฤษ

  • รายการออกอากาศทางโทรทัศน์

-   รายการ “กระชับวงข่าว” ออกอากาศทุกวันศุกร์ เวลา 17.05-17.30 น. ทางช่อง 07
    TNN 24 เป็นรายการเล่าข่าวประเด็นต่างๆที่อยู่ในความสนใจผู้ชม
    ให้สาระความรู้ต่างๆมากมาย เริ่มออกอากาศวันที่ 3 สิงหาคม 2553
    และมีการยกเลิกออกอากาศ ตั้งแต่วันที่ 1 มกราคม 2557

-   รายการ "ธุรกิจติดดาว" ออกอากาศทุกวันศุกร์ เวลา 14.30-15.00 น. ทาง ททบ.5
    เป็นรายการเสนอเนื้อหาเชิงเศรษฐกิจ เกี่ยวกับอาชีพและการให้บริการ ที่มีความโดดเด่น
    สร้างงานกระจายรายได้ สามารถต่อยอดสร้างงานสร้างอาชีพให้กับผู้ชม เริ่มออกอากาศ
    วันที่ 4 กุมภาพันธ์ 2554

-   รายการ “ร้อยแปดพันเก้ากับธนาคารออมสิน” ออกอากาศทุกวันเสาร์ เวลา 12.50-13.00
    น. ทางช่อง NBT (สทท.11)  เป็นรายการสารคดีสั้น 10
    นาทีให้ความรู้เกี่ยวกับการให้บริการและภารกิจด้านสังคมของธนาคารออมสิน
    เริ่มออกอากาศวันที่ 1 เมษายน 2554

-   รายการ “เติมฝันปันน้ำใจ สานสายใยชุมชน” (ธกส.) ออกอากาศทุกวันจันทร์ถึงศุกร์ เวลา
    17.40 น. ทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับพันธกิจของธนาคารเพื่อการเกษตรและสหกรณ์ เริ่มออกอากาศวันที่ 1
    กันยายน 2554

-   รายการ “ฮาร์ดคอ ข่าว” ออกอากาศวันจันทร์ถึงวันศุกร์ เวลา 18.00-18.30 น. ทาง
    ททบ.5  เป็นรายการพูดคุยข่าว
    สัมภาษณ์แขกรับเชิญในรายการเกี่ยวกับประเด็นที่อยู่ในความสนใจในแต่ละวัน
    (บริษัทไม่ได้เป็นผู้ผลิตรายการแต่เป็นผู้ขายเวลาโฆษณาในรายการเท่านั้น)
     เริ่มออกอากาศวันที่ 1 มกราคม 2555 และมีการยกเลิกออกอากาศตั้งแต่วันที่ 1 มกราคม
    2557

-   รายการ “โพสต์ทูเดย์ เรดิโอ ทอล์ค” ออกอากาศทุกวัน0จันทร์ถึงศุกร์ ทางสถานีวิทยุ FM
    101 ซึ่งเป็นรายการสด มีเนื้อหาเชิงลึกของข่าวร้อนรอบด้าน ทั้งการเมือง ธุรกิจ
    และบันเทิงนำเสนอเนื้อหาและจัดรายการโดยบรรณาธิการข่าวสาขาต่างๆ
    หนังสือพิมพ์โพสต์ทูเดย์ เริ่มออกอากาศในเดือนเมษายน 2552

  ธุรกิจการผลิตสื่อโทรทัศน์ของกลุ่มบริษัทยังคงเติบโตอย่างต่อเนื่องในปี 2556
  ทั้งเป็นผู้ให้บริการคอนเทนต์ข่าว
  และดำเนินการผลิตรายการออกอากาศเองผ่านทางสถานีฟรีทีวีต่างๆ ที่มีอยู่ และสถานีวิทยุ
  รายการที่ออกอากาศในปัจจุบัน ได้แก่รายการข่าว ธุรกิจ และความรู้ทั่วไป

  รายการโทรทัศน์ที่ประสบความสำเร็จ ได้แก่ รายการ “ฮาร์ดคอร์ข่าว” “กระชับวงข่าว”
  “ธุรกิจติดดาว” และรายการอื่นๆ ที่ร่วมผลิตกับสถานีโทรทัศน์ NBT รายการวิทยุที่ได้รับความนิยม
  ได้แก่ “โพสต์ทูเดย์ เรดิโอ ทอล์ค” ที่ออกอากาศบนคลื่น FM 101
  รายการเหล่านี้ช่วยสร้างรายได้จากการโฆษณาแก่กลุ่มบริษัทจำนวนมาก

  ในปี 2556 ธุรกิจการผลิตสื่อโทรทัศน์ได้มีการปรับกลยุทธ์การผลิตคอนเทนต์ให้เข้มข้นมากขึ้น
  เพื่อรองรับการขยายตัวอย่างรวดเร็วของธุรกิจการออกอากาศทางโทรทัศน์
  หลังจากการเปิดตัวของทีวีดิจิตอลช่องใหม่ๆ แผนทางธุรกิจของสื่อโทรทัศน์
  ประกอบด้วยการเพิ่มความสามารถและประสิทธิภาพในการผลิตคอนเทนต์และรายการโทรทัศน์
  การเพิ่มบุคลากรในหน่วยงานที่สำคัญ เช่น ผลิตรายการ ออกแบบและตัดต่อ
  ตลอดจนสร้างห้องส่งใหม่ให้มีอุปกรณ์ด้านการผลิตและส่งสัญญาณที่ทันสมัยเต็มรูปแบบ
  เพื่อให้มั่นใจว่ากลุ่มธุรกิจโทรทัศน์ของบริษัทสามารถผลิตสื่อโทรทัศน์ได้อย่างหลากหลายและมีเนื้อหาที่มีคุณภาพทางด้านข่าว
  ธุรกิจ และไลฟ์สไตล์ ตามมาตรฐานของกลุ่มธุรกิจสื่อชั้นนำ

  ในเดือนธันวาคม 2556 โพสต์ทีวี ซึ่งเป็นหนึ่งในธุรกิจของกลุ่มบริษัทโพสต์ พับลิชชิง
  ได้เข้าร่วมการประมูลทีวีดิจิตอล 24 ช่อง
  แม้บริษัทจะไม่ชนะการประมูลคลื่นความถี่เพื่อขอรับใบอนุญาตให้บริการโทรทัศน์ช่องข่าวในระบบดิจิตอล
  โพสต์ทีวีก็จะยังมุ่งผลิตคอนเทนต์ที่มีคุณภาพป้อนให้แก่ผู้ประกอบการทีวีช่องใหม่ๆ
  และจะเช่าเวลาออกอากาศทั้งในช่อง HD และช่องมาตรฐาน นอกจากนี้ ในต้นปี 2557
  โพสต์ทีวีได้ลงนามสัญญากับ บริษัท ไทยทีวี จำกัด ของกลุ่มนิตยสารทีวีพูล
  โดยโพสต์ทีวีจะให้บริการคอนเทนต์ข่าวช่อง Thai TV เป็นระยะเวลา 5 ปี นอกจากนี้
  บริษัทจะยังคงจัดหารายการโทรทัศน์และคอนเทนต์อื่นๆ
  เพิ่มเติมตามกลยุทธ์ทางด้านธุรกิจของบริษัทในปีที่กำลังจะมาถึง

  ในอีกห้าปีข้างหน้า กลยุทธ์ของธุรกิจโทรทัศน์จะก้าวไปอย่างมั่นคง
  และสามารถบรรลุผลสำเร็จไปพร้อมกับธุรกิจสื่อสิ่งพิมพ์หลักและสื่อดิจิตอลของกลุ่มบริษัท

ผลิตภัณฑ์ของบริษัทย่อย

-   Elle เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตใน

  รูปแบบของคนไทย Elle เป็นนิตยสารแฟชั่นและความงามในรูปแบบที่แปลกตา ทันสมัย มี
  เอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Marie Claire ได้เปิดตัวเมื่อเดือนพฤษภาคม 2547 ในครั้งแรกเป็นการร่วมทุนกับ Marie
    Claire Album (MCA) ประเทศฝรั่งเศส (ปัจจุบันบริษัทถือหุ้นทั้งทางตรงและทางอ้อม 100
    เปอร์เซ็นต์) เป็นนิตยสารแฟชั่นและความงามภาษาไทยที่มีรูปแบบและ เนื้อหาที่ทันสมัย

-   Martha Stewart Living ได้เปิดตัวเมื่อเดือนพฤศจิกายน 2552 เป็นนิตยสารเพื่อ
    “ความเป็นอยู่” อย่างแท้จริงเล่มแรกของประเทศไทย ได้ปิดตัวเมื่อเดือนธันวาคม 2556

-   Science Illustrated ได้เปิดตัวเมื่อเดือนกรกฏาคม 2554
    เป็นนิตรสารที่นำเสนอเรื่องราวรอบด้านเกี่ยวกับโลกวิทยาศาสตร์และวัฒนธรรม
    ในรูปแบบที่เข้าใจง่ายสำหรับคนทั่วไปและผู้ที่สนใจด้านวิทยาศาสตร์

  ธุรกิจนิตยสารของกลุ่มบริษัทเดิมประกอบไปด้วยนิตยสาร ELLE, Cleo, ELLE Decoration
  และ Marie Claire ต่อมา ในปี 2555-2556 มีการออกหัวนิตยสารใหม่หลายฉบับ
  ซึ่งรวมถึงนิตยสาร Forbes ฉบับภาษาไทย ซึ่งเป็นนิตยสารธุรกิจชั้นนำจากสหรัฐอเมริกา
  ที่มีเนื้อหาครอบคลุมข่าวและบทความในแวดวงธุรกิจระดับภูมิภาคและระดับโลก
  รวมทั้งข่าวธุรกิจของไทย นิตยสารอื่นๆ ที่ออกใหม่ ได้แก่ ELLE Men, Fast Bikes และ
  Cycling Plus ทั้งหมดนี้ช่วยให้รายได้จากธุรกิจนิตยสารของกลุ่มบริษัทเพิ่มสูงถึงกว่า 500
  ล้านบาท และกลายเป็นหนึ่งในผู้พิมพ์นิตยสารชั้นนำรายใหญ่ที่สุดในประเทศไทย

  แผนการในอนาคตของธุรกิจนิตยสารจะยังคงออกหัวนิตยสารใหม่แนวไลฟ์สไตล์ที่เข้าถึงผู้อ่านกลุ่มเป้าหมายมากยิ่งขึ้นและสามารถรักษาระดับรายได้และผลกำไรของกลุ่มนิตยสารโดยรวม

  ผลิตภัณฑ์ของกิจการที่ควบคุมร่วมกัน

-   Cleo เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วย นิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

ผลิตภัณฑ์ของบริษัทร่วม

-   รายการสรุปและวิเคราะห์ข่าวในชื่อ “เจาะลึกทั่วไทย อินไซด์ไทยแลนด์” กระจายเสียงทาง
    FM 97.0

2.1.2 ลักษณะลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

  - บริษัทเอเยนซี่

  - ลูกค้าที่สั่งลงโฆษณาโดยตรง (Direct Customers)

  2. ลูกค้าด้านจัดจำหน่ายสิ่งพิมพ์ แบ่งเป็น

  - สมาชิกรายบุคคลและองค์กร

  - ขายส่ง

  - ขายปลีก (วางร้าน)

  - โรงแรม โรงพยาบาล ธนาคาร

  - สายการบิน

  - สถาบันการศึกษา

2.1.3 ลักษณะรายได้

+------------------+-----+-----+-----+-----+-----+-----+-----+-----+
| รายได้            | ปี   |     | ปี   |     | ปี   |     | ปี   |     |
|                  | 2   |     | 2   |     | 2   |     | 2   |     |
|                  | 556 |     | 555 |     | 554 |     | 553 |     |
+------------------+-----+-----+-----+-----+-----+-----+-----+-----+
|                  | ล้าน | ร้อย | ล้าน | ร้อย | ล้าน | ร้อย | ล้าน | ร้อย |
|                  |     |     |     |     |     |     |     |     |
|                  | บาท | ละ  | บาท | ละ  | บาท | ละ  | บาท | ละ  |
+------------------+-----+-----+-----+-----+-----+-----+-----+-----+
| ราย              | 1   | 7   | 1   | 76  | 1   | 73  | 1   | 69  |
| ได้จากการขายโฆษณา | ,93 | 8.2 | ,85 | .89 | ,46 | .43 | ,28 | .56 |
|                  | 6.1 |     | 5.3 |     | 4.5 |     | 7.2 |     |
+------------------+-----+-----+-----+-----+-----+-----+-----+-----+
| ราย              | 42  | 1   | 43  | 18  | 42  | 21  | 44  | 24  |
| ได้จากการขายหนังสือ | 4.6 | 7.2 | 7.5 | .13 | 8.3 | .47 | 7.3 | .17 |
+------------------+-----+-----+-----+-----+-----+-----+-----+-----+
| ราย              | 8   | 3.5 | 8   | 3   | 7   | 3   | 8   | 4   |
| ได้จากการรับจ้างพิมพ์ | 6.3 |     | 2.5 | .42 | 0.6 | .54 | 0.6 | .36 |
+------------------+-----+-----+-----+-----+-----+-----+-----+-----+
| รายได้อื่น ๆ        | 2   | 1.1 | 3   | 1   | 3   | 1   | 3   | 1   |
|                  | 7.9 |     | 7.9 | .57 | 1.2 | .56 | 5.4 | .91 |
+------------------+-----+-----+-----+-----+-----+-----+-----+-----+
| รวมรายได้         | 2   | 10  | 2   | 10  | 1   | 10  | 1   | 10  |
|                  | ,47 | 0.0 | ,41 | 0.0 | ,99 | 0.0 | ,85 | 0.0 |
|                  | 4.9 |     | 3.2 |     | 4.5 |     | 0.5 |     |
+------------------+-----+-----+-----+-----+-----+-----+-----+-----+
| ร้อย              |     | 2   |     | 20  |     | 7   |     | 13  |
| ละของรายได้ที่เพิ่มขึ้น |     | .56 |     | .99 |     | .78 |     | .36 |
| (ลดลง) จากปีก่อน   |     |     |     |     |     |     |     |     |
+------------------+-----+-----+-----+-----+-----+-----+-----+-----+

2.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

  2.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัท
บริษัทขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทมีการจัดส่งให้โดยตรง

2.2.1 กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทรับสมัครทั้งสมาชิกรายปี สองปี และสมาชิกราย 6 เดือนสำหรับหนังสือพิมพ์บางกอกโพสต์
  และโพสต์ทูเดย์ โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆ แก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดประมาณร้อยละ 28
  ของราคาขายปลีกหนังสือพิมพ์ ส่วนหนังสือพิมพ์ M2F แจกฟรีในเขตกรุงเทพมหานคร

-   การขายโฆษณา

  มีส่วนลดให้กับบริษัทตัวแทนโฆษณา ในการซื้อหน้าโฆษณาแต่ละครั้ง และโบนัสตอนสิ้นปี

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึงกว่า 60 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   หนังสือพิมพ์บางกอกโพสต์ เป็นหนังสือพิมพ์ที่ผ่านการตรวจสอบรับรองยอดการจำหน่ายจาก
    Audit Bureau of Circulation และหนังสือพิมพ์ M2F
    เป็นหนังสือพิมพ์ที่ผ่านการตรวจสอบยอดพิมพ์และแจกหนังสือพิมพ์โดย Hong Kong Audit
    Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ได้รับการยอมรับอย่างกว้างขวางว่าเป็นหนังสือพิมพ์ที่เติบโตเร็วที่สุด
    และมีผู้อ่านมากที่สุดของกลุ่มหนังสือพิมพ์เศรษฐกิจรายวัน

  จุดด้อย :

-   รายได้และผลการดำเนินงานของบริษัท ส่วนใหญ่ยังขึ้นอยู่กับหนังสือพิมพ์บางกอกโพสต์

3. ลูกค้าเป้าหมายแบ่งเป็น 3 ประเภทใหญ่ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำประชาสัมพันธ์ให้แก่บริษัทต่างๆ การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 53 %

  ♦ ลูกค้าประเภท Bulk Sales 17 %

  ♦ ลูกค้าประเภทสมาชิก 30 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อยเนื่องจากผลิตภัณฑ์ของบริษัทคุณภาพดี
    และมีลูกค้าที่แน่นอนดังนั้นลูกค้าที่ลงโฆษณากับบริษัท
    สามารถมั่นใจได้ว่าถึงลูกค้ากลุ่มเป้าหมายอย่างแน่นอนแต่อย่างไรก็ตามราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

2.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัท มีดังนี้

    1.  การจัดจำหน่ายโดยตรง (สมาชิก)

    2.  การจัดจำหน่ายผ่านผู้ค้าส่ง - เอเย่นต์

    3.  การจัดจำหน่ายผ่านผู้ค้าปลีก - แผงร้าน

    4.  การจัดจำหน่ายโดยตรงให้กับสถานศึกษา โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัท มีดังนี้

    1.  การจัดจำหน่ายโดยตรง

    2.  การจัดจำหน่ายผ่านบริษัทตัวแทนโฆษณา

2.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณร้อยละ 15
    และลูกค้ารายย่อยที่ลงโฆษณากับบริษัทโดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  -------------------- ------------ ------------ ------------ ------------
  ประเภท               ปี 2556       ปี 2555       ปี2554        ปี 2553

  เอเย่นต์               53           53           51           53

  Bulk Sales           17           19           20           18

  สมาชิก                30           28           29           29

  รวม                  100          100          100          100
  -------------------- ------------ ------------ ------------ ------------

3.  ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

2.2.4 งานที่ยังไม่ส่งมอบ

  - - ไม่มี - -

3.  ภาวะอุตสาหกรรมและการแข่งขัน

  ภายหลังการสิ้นสุดความไม่สงบทางการเมืองในกรุงเทพมหานครในช่วงเดือนเมษายนและพฤษภาคม
  2553 ยอดการใช้จ่ายการโฆษณาได้กลับมาเพิ่มขึ้นอย่างต่อเนื่อง
  ซึ่งเป็นไปตามเศรษฐกิจของประเทศไทยโดยรวมที่ดีขึ้น
  ยกเว้นในช่วงวิกฤตการณ์น้ำท่วมในไตรมาสสี่ ปี 2554
  ลูกค้าได้ยกเลิกและเลื่อนการจองโฆษณาในหนังสือพิมพ์ในช่วงสองอาทิตย์ของเดือนตุลาคมจนถึงเดือนพฤศจิกายน
  2554 การใช้จ่ายโฆษณารวมทั้งหมดโตขึ้นร้อยละ8.8 ในปี 2555
  และเพิ่มขึ้นอย่างต่อเนื่องในสามไตรมาสแรกของปี 2556
  และยอดขายโฆษณาเริ่มตกลงตั้งแต่กลางเดือนตุลาคม 2556
  เนื่องมาจากสถานการณ์รุนแรงทางการเมือง
  และตกลงอย่างหนักและต่อเนื่องในเดือนพฤศจิกายนและธันวาคม
  สถานการณ์ดังกล่าวยังคงอยู่อย่างต่อเนื่องในไตรมาสแรกของปี 2557

  การใช้จ่ายการโฆษณาในประเภทของสื่อหนังสือพิมพ์เพิ่มขึ้นร้อยละ 4.4 ในปี 2555
  และเพิ่มขึ้นเพียงร้อยละ 0.5 ในปี 2556

  การใช้จ่ายการโฆษณาในประเภทของสื่อนิตยสารลดลงร้อยละ 10.4 ในปี 2555
  การลงโฆษณาในนิตยสารจะถูกซื้อล่วงหน้าประมาณ 2-3
  เดือนก่อนการพิมพ์และจัดจำหน่ายของนิตยสารแต่ละเล่ม ดังนั้น
  การยกเลิกการลงโฆษณาในช่วงวิกฤตการณ์น้ำท่วมในช่วงไตรมาสสี่ของปี 2554
  จึงมีผลมาจนถึงไตรมาสแรกของปี 2555
  การใช้จ่ายการโฆษณาในประเภทของสื่อนิตยสารกลับมาเพิ่มขึ้นร้อยละ 0.5 ของปี 2556

  การใช้จ่ายการโฆษณาในประเภทของสื่อโทรทัศน์โตขึ้นร้อยละ 9.4 ในปี 2555
  และเพิ่มขึ้นร้อยละ 1.7 ในปี 2556

  สำหรับในปี 2557 ค่าใช้จ่ายในการโฆษณาโดยรวมคาดว่าจะเพิ่มขึ้นร้อยละ 4-5 โดยอยู่ที่
  1,450-1,500 ล้านบาท ในปีก่อนหน้านี้ โฆษณาบนสื่อโทรทัศน์ใช้จ่ายเงินคิดเป็นร้อยละ 60-70
  ของค่าใช้จ่ายทั้งหมด ในขณะที่สื่อสิ่งพิมพ์และนิตยสารอยู่ที่ร้อยละ 15-20

  สำหรับในปี 2556 บริษัทมีการพัฒนาสินค้าดิจิตอล และเว็บไซต์หางานเพิ่มเติม
  เริ่มต้นการปรับปรุงอาคารสถานที่ทำงาน และระบบการทำงานของทุกสื่อ นอกจากนี้
  บริษัทยังลงทุนขยายธุรกิจโทรทัศน์ รวมทั้งก่อสร้างสถานที่สตูดิโอถ่ายทำรายการโทรทัศน์
  และจัดซื้ออุปกรณ์เพิ่มเติม สำหรับ บริษัท โพสต์ อินเตอร์เนชั่นแนล มีเดีย จำกัด
  บริษัทย่อยของบริษัท
  มีการกระจายการลงทุนเพิ่มเติมไปยังนิตยสารต่างประเทศฉบับภาษาไทยที่ไม่ใช่นิตยสารผู้หญิง

  รายได้โฆษณาในสื่อสิ่งพิมพ์ของหนังสือพิมพ์บางกอกโพสต์ โพสต์ทูเดย์ และนิตยสาร ในปี 2556
  จะเติบโตเพิ่มเติมได้จากการออกสิ่งพิมพ์พิเศษ และการจัดกิจกรรมส่งเสริมการขาย ขณะที่
  ยอดขายหนังสือพิมพ์ทั้งสองฉบับคาดว่ายังคงไม่เปลี่ยนแปลง คาดว่าหนังสือพิมพ์ M2F
  จะถึงจุดคุ้มทุนและมีรายได้โฆษณาใกล้เคียงกับหนังสือพิมพ์โพสต์ทูเดย์

  บริษัทยังคงเพิ่มการผลิตรายการโทรทัศน์อย่างต่อเนื่อง
  คาดว่ารายได้จากสื่อกระจายภาพและเสียงจะเพิ่มขึ้นตามการเปิดให้บริการ 3จี
  และโทรทัศน์ดิจิตอลซึ่งจะเป็นประโยชน์อย่างมากกับธุรกิจโทรทัศน์ เพราะอุปกรณ์โทรทัศน์
  อุปกรณ์โทรศัพท์มือถือ รวมถึงสมาร์ทโฟนจะสามารถใช้ดูรายการโทรทัศน์ได้
  ซึ่งคาดว่าสื่อโทรทัศน์จะเติบโตอย่างรวดเร็ว รวมทั้งแย่งส่วนแบ่งตลาดจากสื่ออื่นๆ
  การแข่งขันจะสูงขึ้นมีลงทุนเริ่มต้นและค่าใช้จ่ายในการบริหารที่สูง
  เนื่องจากบุคลากรผู้มีความชำนาญทางการผลิตรายการโทรทัศน์มีอยู่อย่างจำกัด

  การปรับปรุงเนื้อหาในผลิตภัณฑ์ทั้งหมดยังคงมีอยู่อย่างต่อเนื่อง
  และจะดำเนินการต่อไปในปีข้างหน้านี้ด้วย โดยเฉพาะอย่างยิ่ง เมื่อต้นปี 2556
  หนังสือพิมพ์โพสต์ทูเดย์ได้เปิดเซ็กชั่นใหม่ คือ เอสเอ็มอี และเออีซี
  เพื่อให้ข่าวสารและสาระที่ดึงดูดความสนใจจากผู้อ่านที่อยู่ในแวดวงธุรกิจหลากหลายสาขา
  และต้องการข้อมูลเพื่อเตรียมพร้อมเข้าสู่ประชาคมเศรษฐกิจอาเซียน

  กลุ่มนิตยสารที่บริหารโดย บริษัท โพสต์ อินเตอร์เนชั่นแนล มีเดีย จำกัด
  เป็นกลุ่มนิตยสารที่ใหญ่ที่สุดในประเทศไทย และยังคงเป็นหน่วยธุรกิจสำคัญของกลุ่มบริษัท
  ในแง่ของการสร้างรายได้และผลกำไร ในช่วงปลายปี 2556
  กลุ่มนิตยสารก้าวขึ้นไปอีกขั้นด้วยการเปิดตัวนิตยสารฟอร์บส์ ฉบับภาษาไทย
  ซึ่งเป็นนิตยสารธุรกิจที่มีชื่อเสียงและได้รับความนิยมอย่างสูงในสหรัฐอเมริกา นอกจากนี้ ในปี
  2556 ยังมีการเปิดหัวนิตยสารแนวไลฟ์สไตล์อื่นๆ อีก
  ซึ่งช่วยเสริมฐานให้ธุรกิจของกลุ่มแข็งแกร่งยิ่งขึ้นในส่วนของเนื้อหา
  ได้ขยายให้ครอบคลุมประเด็นหลากหลายมากขึ้น
  การเพิ่มหัวหนังสือใหม่และขยายฐานผู้สนับสนุนกิจกรรมอีเว้นท์ต่างๆ ก็ยังคงดำเนินต่อไป
  เพื่อเพิ่มความแข็งแกร่งและความสำเร็จยิ่งขึ้นให้กับธุรกิจของกลุ่มนิตยสาร

  กลุ่มสื่อดิจิตอลเป็นหน่วยธุรกิจที่แยกออกมารับผิดชอบงานสื่อในรูปแบบดิจิตอล
  โดยนำเนื้อหาและรูปลักษณ์ของสิ่งพิมพ์ฉบับต่างๆ
  ของกลุ่มบริษัทมานำเสนอในรูปแบบหลากหลายบนแอปพลิเคชันต่างๆ
  กลุ่มสื่อดิจิตอลนี้จะมีความสำคัญมากขึ้นเรื่อยๆ
  เนื่องจากผู้บริโภคเชื่อมต่อกันเป็นเครือข่ายและเคลื่อนที่มากขึ้นในแง่ของการสื่อสารเนื้อหาในรูปแบบดิจิตอล

  ธุรกิจโทรทัศน์ยังคงเติบโตในบทบาทของผู้ให้บริการคอนเทนต์และผลิตรายการ
  และจากการเปิดตัวของทีวีดิจิตอลช่องใหม่ๆ หลายช่องในปี 2557
  จะยิ่งทำให้ธุรกิจโทรทัศน์นี้มีความสำคัญและเกี่ยวข้องกับกลุ่มบริษัทมากขึ้น
  กลุ่มบริษัทคาดว่าธุรกิจที่เกี่ยวเนื่องกับทีวีดิจิตอลจะมีศักยภาพในการเติบโตมากที่สุดในอนาคตอันใกล้
  ดังนั้น กลุ่มบริษัทจึงให้ความสำคัญกับธุรกิจนี้มากและในอีก2-3 ปีข้างหน้า รวมทั้งลงทุนเพิ่มขึ้น
  เพื่อขยายการดำเนินธุรกิจด้านการผลิตรายการข่าว ข่าวธุรกิจและไลฟ์สไตล์ รวมถึงสารคดี
  นอกจากนี้ กลุ่มบริษัทยังแสวงหาพันธมิตรธุรกิจรายใหม่ๆ เพื่อดำเนินบทบาทเป็นผู้ป้อนคอนเทนต์
  รวมทั้งดำเนินกิจกรรมผลิตรายการออกอากาศเอง
  ซึ่งทั้งหมดนี้จะส่งผลโดยตรงทำให้กลุ่มบริษัทมีรายได้จากโฆษณาเพิ่มมากขึ้น

4.  การผลิต หรือการจัดหาผลิตภัณฑ์เพื่อจำหน่าย

2.4.1 ที่ตั้งและจำนวนโรงงาน

  อาคารสำนักงานตั้งอยู่บนที่ดินเนื้อที่กว่า 7 ไร่ของบริษัท เลขที่ 136 อาคารบางกอกโพสต์
  ถนนสุนทรโกษา แขวงคลองเตย เขตคลองเตย กรุงเทพฯ 10110
  และศูนย์การพิมพ์และจัดจำหน่ายแห่งใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5
  ต.บางโฉลง อ.บางพลี จ.สมุทรปราการ

  2.4.2 กำลังการผลิต

  บริษัทได้ลงทุนในการสร้างศูนย์การพิมพ์และจัดจำหน่ายแห่งใหม่นี้ด้วยเงินลงทุนประมาณ 980
  ล้านบาท ซึ่งนับเป็นการลงทุนที่มากที่สุดในประวัติศาสตร์ของบริษัท
  และเป็นการตอกย้ำความมุ่งมั่นและเจตนารมย์ในการรับใช้สังคมไทยและประเทศชาติในฐานะสื่อมวลชน
  ศูนย์การพิมพ์และจัดจำหน่ายแห่งนี้ ประกอบด้วยโรงพิมพ์ ซึ่งมีเนื้อที่ 8,500 ตารางเมตร
  และมีโรงเก็บกระดาษพิมพ์อีก 1,200 ตารางเมตร การทำงานที่นี่
  ใช้เทคโนโลยีการพิมพ์ที่ทันสมัยที่สุดของ KBA รุ่น Prisma ของ บริษัท Koenig & Bauer AG
  จากประเทศเยอรมนี ซึ่งเป็นแท่นพิมพ์ระบบ 4/1 หรือ double width/single plate
  แท่นแรกในเอเชียอาคเนย์ โดยระบบการทำงานทุกอย่างได้รับการควบคุมด้วยระบบคอมพิวเตอร์
  ซึ่งจะสามารถผลิตสิ่งพิมพ์ที่มีคุณภาพสูงสุด นอกจากนั้น ยังสามารถใช้ในการพิมพ์หน้าหนังสือพิมพ์ 8
  หน้าติดกัน (Panorama) เป็นเครื่องแรกในประเทศไทย และสามารถพิมพ์หน้าสี่สีได้พร้อมกันถึง
  32 หน้า มีกำลังการผลิตสูงถึง 75,000 ฉบับต่อชั่วโมง

  นอกจากนั้น บริษัทยังได้นำระบบ Computer to Plate ของ Agfa Polaris XEV
  มาใช้ในการส่งต้นฉบับที่จัดหน้าเสร็จแล้วมายังเครื่องทำเพลต
  โดยไม่ต้องผ่านขั้นตอนการทำเพลตแบบใช้ฟิล์มอย่างแต่ก่อน
  ทำให้สามารถส่งหน้าหนังสือพิมพ์จากระบบคอมพิวเตอร์ของกองบรรณาธิการที่คลองเตยมายังศูนย์การพิมพ์แห่งนี้ได้โดยตรง
  ทำให้ศูนย์การพิมพ์และจัดจำหน่ายแห่งนี้ เป็นศูนย์การพิมพ์ที่ทันสมัยที่สุดในประเทศไทย

  สำหรับขั้นตอนหลังการพิมพ์นั้นได้นำเอาเทคโนโลยีเมล์รูมจาก Schur Packaging Systems
  ประเทศเยอรมนี ประกอบด้วยเครื่องสอดหนังสือพิมพ์ 4 เครื่อง
  ระบบสายพานส่งหนังสือพิมพ์จากแท่นพิมพ์มายังเครื่องหีบห่อ เครื่องมัด และเครื่องห่อ

  ศูนย์การพิมพ์แห่งนี้ ได้เริ่มทดลองพิมพ์หนังสือพิมพ์บางกอกโพสต์ในรูปเล่มขนาดใหม่แบบ
  American broadsheet ที่มีความกะทัดรัด มาตั้งแต่เดือนเมษายน
  และได้เริ่มพิมพ์อย่างครบวงจรเมื่อวันที่ 1 มิถุนายน 2550

  ----------------------------- ---------- ---------- ---------- ----------
                                ปี2556      ปี 2555     ปี 2554     ปี 2553

  กำลังการผลิตสูงสุด (ฉบับต่อวัน)      600,000    600,000    600,000    600,000
  ----------------------------- ---------- ---------- ---------- ----------

  หมายเหตุ คำนวณตามชั่วโมงการทำงาน 8 ชั่วโมงต่อวัน

3.  นโยบายการผลิต

  ปัจจุบันบริษัท สามารถผลิตหนังสือพิมพ์ได้โดยเฉลี่ย 75,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือกระดาษหนังสือพิมพ์
  ซึ่งบริษัทสั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น
  บริษัทจะจัดซื้อผ่านตัวแทนภายในประเทศทั้งหมด

วัตถุดิบประเภทกระดาษที่ใช้พิมพ์หนังสือพิมพ์

  ------------------------------- --------- --------- --------- ---------
                                  ปี2556     ปี 2555    ปี 2554    ปี 2553

  ปริมาณการใช้ต่อปี (เมตริกตัน)         11,557    11,6011   6,730     6,399

  ราคากระดาษ                      579.58    630.59    630.97    608.62
  (ดอลล่าร์สหรัฐอเมริกา/ตัน)                                         

  ราคากระดาษ (บาท/กิโลกรัม)         18.22     20.33     20.70     19.68

  อัตราแลกเปลี่ยนเฉลี่ยต่อปี (บาท)       30.25     31.32     30.32     33.27
  ------------------------------- --------- --------- --------- ---------

  2.5 สิทธิหรือข้อจำกัดในการประกอบธุรกิจ

  2.5.1 บัตรส่งเสริมการลงทุน

  - - ไม่มี - -

  2.5.2 สิทธิอื่น

  - - ไม่มี - -

  2.5.3 ข้อจำกัดในการประกอบธุรกิจ

  - - ไม่มี - -

3. ปัจจัยความเสี่ยง

ปัจจัยความเสี่ยงที่มีนัยสำคัญต่อบริษัทพอสรุปได้ดังนี้

1. ความเสี่ยงจากการขาดแคลนวัตถุดิบและการผันผวนของราคาวัตถุดิบ

บริษัทประกอบธุรกิจทางด้านสิ่งพิมพ์
ดังนั้นกระดาษจึงเป็นวัตถุดิบหลักอย่างหนึ่งของธุรกิจซึ่งมักจะมีการเปลี่ยนแปลงทั้งทางด้านปริมาณตลอดจนราคาตามอุปสงค์และอุปทานของตลาดโลก
แต่บริษัทได้มีการติดตามและวางแผนการจัดซื้อล่วงหน้าและเก็บกระดาษพิมพ์หนังสือพิมพ์ในปริมาณที่คาดว่าเพียงพอต่อการผลิต
รวมทั้งได้สั่งซื้อจากแหล่งผลิตในประเทศมากขึ้น

นอกจากนั้น บริษัทยังมีนโยบายควบคุมต้นทุนการใช้กระดาษอย่างเคร่งครัด เช่น
การควบคุมประสิทธิภาพในการผลิตให้มีต้นทุนของเสียน้อยที่สุด
รวมทั้งการบริหารการจัดจำหน่ายเพื่อลดปริมาณหนังสือคืน

2. ความเสี่ยงจากการผันผวนของอัตราแลกเปลี่ยนเงินตราต่างประเทศ

บริษัทมีความเสี่ยงจากอัตราแลกเปลี่ยนเงินตราต่างประเทศ
เนื่องจากบริษัทมีการซื้อสินค้าและบริการและอุปกรณ์เป็นสกุลเงินตราต่างประเทศ
บริษัทได้ป้องกันความเสี่ยงจากความผันผวนของอัตราแลกเปลี่ยนเงินตราต่างประเทศ
โดยทำสัญญาซื้อขายเงินตราต่างประเทศล่วงหน้าเป็นครั้งคราวตามความเหมาะสมเพื่อใช้เป็นเครื่องมือในการบริหารความเสี่ยง

3. ความเสี่ยงจากความผันผวนของอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดการเงิน
ซึ่งจะส่งผลกระทบต่อผลการดำเนินงานและกระแสเงินสด เนื่องจากมีเงินฝากกับสถาบันการเงิน
เงินให้กู้ยืมแก่บริษัทย่อยและบริษัทร่วม เงินกู้ยืมระยะสั้นและเงินกู้ยืมระยะยาวจากธนาคาร
สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดปัจจุบัน
ความเสี่ยงจากอัตราดอกเบี้ยจึงอยู่ในระดับต่ำ

4. ความเสี่ยงด้านเครดิต

บริษัทมีความเสี่ยงด้านเครดิตที่เกี่ยวเนื่องกับลูกหนี้การค้าและเงินให้กู้ยืมแก่บริษัทย่อยและบริษัทร่วม
ฝ่ายบริหารควบคุมความเสี่ยงโดยกำหนดให้มีนโยบายและวิธีการในการควบคุมการขายเชื่อและเครดิตเทอมที่เหมาะสม

ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการขายเชื่อ
นอกเหนือจากจำนวนที่ได้บันทึกไว้ในบัญชีค่าเผื่อหนี้สูญไว้แล้ว
นอกจากนี้การขายเชื่อของบริษัทไม่มีการกระจุกตัว
เนื่องจากมีฐานลูกค้าที่หลากหลายและมีอยู่จำนวนมากราย

5. ความเสี่ยงจากการไม่ได้รับผลตอบแทนจากการลงทุน

บริษัทมีการลงทุนในบริษัทย่อย กิจการที่ควบคุมร่วมกันและบริษัทร่วม
ดังนั้นจึงมีความเสี่ยงที่อาจจะไม่ได้ผลตอบแทนจากการลงทุนตามเป้าหมายที่กำหนดไว้
เพื่อเป็นการลดความเสี่ยงที่อาจเกิดขึ้นได้
บริษัทจึงจัดให้มีการติดตามผลการดำเนินงานของบริษัทย่อย กิจการที่ควบคุมร่วมกันและบริษัทร่วม
โดยวิเคราะห์ผลการดำเนินงาน
และเปรียบเทียบกับเป้าหมายที่กำหนดไว้และรายงานต่อฝ่ายบริหารและคณะกรรมการบริษัทตามระยะเวลาที่กำหนดเพื่อดำเนินการปรับปรุงแก้ไขเท่าที่สามารถจะกระทำได้

6. ความเสี่ยงจากภัยธรรมชาติและความไม่สงบอันเนื่องมาจากการชุมนุมทางการเมือง

ประเทศไทยได้เผชิญปัญหาอุทกภัยร้ายแรง
และความไม่สงบอันเนื่องมาจากการชุมนุมทางการเมืองติดต่อกันมาหลายปี
เหตุการณ์ดังกล่าวมีผลกระทบในทางลบอย่างร้ายแรงต่อยอดขายโฆษณาของบริษัท
ไม่ว่าจะเป็นการขายโฆษณาในสื่อสิ่งพิมพ์ หรือในสื่อวิทยุ โทรทัศน์ และอินเทอร์เน็ต
หากเกิดเหตุดังกล่าวอีกในอนาคตก็จะเกิดภาวะชะงักงันในการใช้จ่ายงบโฆษณาของลูกค้าของบริษัทอย่างหลีกเลี่ยงไม่ได้

7. ความเสี่ยงจากการเปลี่ยนแปลงเทคโนโลยี และพฤติกรรมของผู้บริโภค

พัฒนาการทางเทคโนโลยีในการกระจายเสียงและออกอากาศ
รวมถึงการสื่อสารแบบไร้สายและเทคโนโลยีดิจิตอล
ทำให้มีการนำเสนอข่าวสารข้อมูลผ่านสื่อได้หลากหลายมากขึ้น
ผู้บริโภคข้อมูลข่าวสารมีทางเลือกในการรับรู้ข้อมูลข่าวสารเพิ่มขึ้นมากมาย
โดยเฉพาะอย่างยิ่งผู้บริโภคไม่จำเป็นต้องเสียเงินเพื่อซื้อหาข้อมูลข่าวสารอีกต่อไป
เรื่องดังกล่าวมีผลกระทบในทางลบต่อการจำหน่ายสิ่งพิมพ์ของบริษัทเป็นอย่างมาก
บริษัทจึงต้องพัฒนาการนำเสนอข้อมูลข่าวสารผ่านสื่อต่างๆ
เพิ่มเติมจากสื่อสิ่งพิมพ์ซึ่งเป็นธุรกิจหลักของบริษัทอย่างต่อเนื่อง
เพื่อเป็นทางเลือกให้ผู้บริโภคข้อมูลข่าวสาร และผู้ซื้อสื่อโฆษณา

เพื่อรักษาส่วนแบ่งทางการตลาด บริษัทได้ผลิตนิตยสารหัวข้อใหม่ๆ ที่ตรงกับกลุ่มเป้าหมายยิ่งขึ้น
พร้อมกับปรับเปลี่ยนวิธีการโฆษณาที่หลากหลาย
อันเป็นการเพิ่มมูลค่าสินค้าและบริการเพื่อให้ลูกค้าได้รับผลตอบแทนที่คุ้มค่าที่สุด

4. ทรัพย์สินที่ใช้ในการประกอบธุรกิจ

  4.1 ที่ดิน อาคารและเครื่องจักร

4.1.1ที่ดิน อาคาร

  บริษัท มีที่ตั้งอยู่ 2 แห่ง คือ

1.  ศูนย์การพิมพ์และจัดจำหน่าย เลขที่ 999 หมู่ที่ 9 ถนนบางนา – ตราด กม.19.5
    ต.บางโฉลง อ.บางพลี จ.สมุทรปราการ 10540 บนเนื้อที่ประมาณ 19 ไร่
    ใช้เวลาเดินทางจากสนามบินสุวรรณภูมิ 10 นาที เริ่มก่อสร้างกลางปี พ.ศ. 2548
    ปัจจุบันการก่อสร้างได้เสร็จสมบูรณ์แล้ว
    โดยได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี
    เสด็จพระราชดำเนินมาเป็นองค์ประธานในการการเปิดศูนย์การพิมพ์และจัดจำหน่ายของบริษัท
    ณ วันที่ 7 พฤศจิกายน 2550 อย่างเป็นทางการ

  2. อาคารบางกอกโพสต์ เลขที่ 136 ถนนสุนทรโกษา แขวงคลองเตย เขตคลองเตย กรุงเทพฯ
  10110 บนเนื้อที่กว่า 7 ไร่ ประกอบด้วยอาคาร 8 ชั้น ซึ่งเป็นที่ตั้งของฝ่ายบริหาร ฝ่ายบัญชี
  ฝ่ายโฆษณา ฝ่ายการตลาด ฝ่ายทรัพยากรบุคคล ฝ่ายจัดจำหน่าย และฝ่ายสมาชิก
  รวมทั้งบริษัทในเครือด้วย อาคารบริการประกอบด้วยห้องอาหาร ห้องพยาบาล ห้องออกกำลังกาย
  เพื่อเป็นสวัสดิการให้แก่พนักงาน

  สำหรับกองบรรณาธิการของหนังสือพิมพ์บางกอกโพสต์ตั้งอยู่ ณ อาคารโรงพิมพ์
  ส่วนกองบรรณาธิการของหนังสือพิมพ์โพสต์ทูเดย์ ตั้งอยู่ ณ อาคารสำนักงาน
  โดยที่ทุกอาคารนั้นสามารถเชื่อมถึงกันได้ตั้งแต่อาคารจอดรถ อาคารโรงพิมพ์
  ตลอดไปจนถึงอาคารสำนักงานด้านหน้า
  ทั้งนี้เพื่อความสะดวกรวดเร็วในการติดต่อประสานงานภายในบริษัท

  อุปกรณ์เครื่องจักรและอุปกรณ์ที่ใช้ในการผลิตซึ่งเป็นทรัพย์สินของบริษัท
  โดยสมบูรณ์ประกอบไปด้วยแท่นพิมพ์อันทันสมัย เครื่องแยกสี เป็นต้น
  ทำให้บริษัทมีศักยภาพที่จะสามารถรองรับความต้องการในเรื่องการผลิตต่อไปได้อีกในอนาคต
  และในปัจจุบันบริษัทได้มีการพัฒนาระบบเทคโนโลยี เช่น คอมพิวเตอร์ ระบบปฏิบัติงาน
  ให้มีความก้าวหน้าและทันสมัยมากขึ้น

ที่ดิน อาคาร และอุปกรณ์ (ณ 31 ธันวาคม 2556)

ที่ดิน 202 ล้านบาท

อาคาร 859 ล้านบาท

ส่วนปรับปรุงอาคาร 3 ล้านบาท

เครื่องจักรและอุปกรณ์ 1,043 ล้านบาท

เครื่องตกแต่งอุปกรณ์สำนักงานและยานพาหนะ 228 ล้านบาท

อาคารระหว่างก่อสร้าง และ เครื่องจักรและอุปกรณ์ระหว่างติดตั้ง 118 ล้านบาท

รวมที่ดิน อาคารและอุปกรณ์ (ราคาทุน) 2,453 ล้านบาท

หัก : ค่าเสื่อมราคาและค่าตัดจำหน่ายสะสม (1,512) ล้านบาท

หัก : ค่าเผื่อการด้อยค่า - ล้านบาท

ที่ดิน อาคารและอุปกรณ์ (มูลค่าสุทธิตามบัญชี) 941 ล้านบาท

4.1.2 เครื่องจักรที่สำคัญ

+--------------------------------------+------------+------------------+
| เครื่องจักร                             | จำนวน      | จ                |
|                                      | (เครื่อง)    | ำนวนปีที่ใช้งานมาแล้ว |
|                                      |            |                  |
|                                      |            | (โดยประมาณ)      |
+--------------------------------------+------------+------------------+
| - แผนกผลิตหนังสือพิมพ์                    |            |                  |
+--------------------------------------+------------+------------------+
| เครื่องพิมพ์หนังสือพิมพ์ (KBA)               | 1          | 6                |
+--------------------------------------+------------+------------------+
| เครื่องผลิตเพลต (AGFA)                  | 1          | 6                |
|                                      |            |                  |
| ระบบ Mailroom พร้อมอุปกรณ์ (SCHUR)      | 1          | 6                |
|                                      |            |                  |
| เครื่องสอดแทรกหนังสือพิมพ์ (Inserting      | 4          | 6-11             |
| Equipment)                           |            |                  |
+--------------------------------------+------------+------------------+
| - แผนกบริการการพิมพ์                    |            |                  |
+--------------------------------------+------------+------------------+
| เครื่องพิมพ์ 4 สี                         | 3          | 18-25            |
+--------------------------------------+------------+------------------+
| เครื่องเข้าเล่ม (Perfect Binding)        | 1          | 19               |
+--------------------------------------+------------+------------------+
| เครื่องพับ (Folding Machine)            | 3          | 20-25            |
+--------------------------------------+------------+------------------+
| เครื่องเย็บ (Stitching Machine)         | 2          | 9-24             |
+--------------------------------------+------------+------------------+

3.  ทรัพยากรธรรมชาติที่มีการหมดเปลือง

- - ไม่มี - -

4.  สินทรัพย์ที่มีนัยสำคัญในการดำเนินงาน

ได้แก่ อาคารสำนักงาน อาคารโรงพิมพ์ ศูนย์การพิมพ์และจัดจำหน่าย เครื่องจักรและอุปกรณ์

(รายละเอียดดูในหัวข้อ 4.1.1 และ 4.1.2)

5.  สินทรัพย์ไม่มีตัวตนที่สำคัญในการประกอบธุรกิจ

  - - ไม่มี - -

6.  การเปลี่ยนวิธีการบันทึกจาก historical value เป็น fair value

  - - ไม่มี - -

4.2 เงินลงทุน

เงินลงทุนของบริษัท ณ วันที่ 31 ธันวาคม 2556 ประกอบด้วย

+-------------------------+---------------+-------+---------+---------+
| บริษัท                    | ประเภทกิจการ   | ทุนที่เ  | ร้อยละข  | มูลค่า    |
|                         |               | รียกชำ | องจำนวน | เงินลงทุน |
|                         |               | ระแล้ว | หุ้นที่มีสิทธ | (       |
|                         |               | (ล้า   | ิออกเสียง | ล้านบาท) |
|                         |               | นบาท) |         |         |
+-------------------------+---------------+-------+---------+---------+
| 1. บจ. โพสต์ ทีวี ( เดิมชื่อ  | ผล            | 25.00 | 100.00  | -       |
| บริษัท จ๊อบ จ๊อบ จำกัด)      | ิตรายการโทรทัศน์ |       |         |         |
|                         |               |       |         |         |
| (ถือหุ้นโดยบจ. โพสต์ โฮลดิ้ง  |               |       |         |         |
| 100%)                   |               |       |         |         |
+-------------------------+---------------+-------+---------+---------+
| 2. บจ. โพสต์ อินเตอร์      | ผลิตนิตยสาร     | 25.00 | 100.00  | 100.89  |
| เนชั่นแนล มีเดีย            | Elle, Elle    |       |         |         |
|                         | Decoration    | 50.00 | 100.00  | 0.002   |
| 3. บจ. โพสต์ -ไอเอ็ม พลัส  | ,Martha       |       |         |         |
|                         | Stewart       | 16.40 | 70.00   | -       |
| (ถือหุ้นโดย บจ.โพสต์        | Living,       |       |         |         |
| อินเตอร์เนชั่นแนล มีเดีย 51%) | Science       |       |         |         |
|                         |               |       |         |         |
| 4. บจ. โพสต์-เอซีพี        | Illustrated   |       |         |         |
|                         |               |       |         |         |
| (ถือหุ้นโดย บจ.โพสต์        | นิตยสาร Marie  |       |         |         |
| อินเตอร์เนชั่นแนล มีเดีย 70%) | Claire        |       |         |         |
|                         |               |       |         |         |
|                         | นิตยสาร Cleo   |       |         |         |
+-------------------------+---------------+-------+---------+---------+
| 5. บจ. แฟลช นิวส์         | ผลิตรายการวิทยุ  | 23.00 | 40.00   | 10.00   |
|                         |               |       |         |         |
| 6. บจ.โพสต์ นิวส์          | ผลิตรายการข่าว  | 10.00 | 51.00   | 5.1     |
|                         |               |       |         |         |
| 7. บจ.โพสต์ นิว มีเดีย      | ลงทุน          | 25.00 | 100.00  | 25.00   |
|                         |               |       |         |         |
| 8. บจ. โพสต์ โฮลดิ้ง       | ลงทุน          | 25.00 | 100.00  | -       |
|                         |               |       |         |         |
| (ถือหุ้นโดย บจ.โพสต์ นิว     |               |       |         |         |
| มีเดีย 100 % )            |               |       |         |         |
+-------------------------+---------------+-------+---------+---------+

4.3 มูลค่าสินทรัพย์สุทธิ

4.3.1 มูลค่าสินทรัพย์สุทธิที่ปรับด้วยราคาประเมิน

- - ไม่มี - -

4.3.2 มูลค่าสินทรัพย์หลังจากหักภาระผูกพัน

ไม่มีภาระผูกพันต่อสินทรัพย์

4.3.3 มูลค่าสินทรัพย์ต่อหุ้น

- ราคาตามบัญชีของสินทรัพย์รวม ณ 31 ธ.ค. 2556 = 4.17 บาทต่อหุ้น (ราคาพาร์ 1
บาทต่อหุ้น)

5. ข้อพิพาททางกฏหมาย

บริษัทถูกฟ้องร้องเรียกค่าเสียหายในคดีเกี่ยวกับสัญญาจ้างแรงงาน 1
คดีซึ่งเกิดจากการดำเนินธุรกิจตามปกติของบริษัท
ฝ่ายบริหารของบริษัทเชื่อว่าผลของคดีดังกล่าวจะไม่มีผลกระทบที่เป็นสาระสำคัญต่องบการเงินของบริษัท

6.  ข้อมูลทั่วไป

สำนักงาน

บริษัท โพสต์ พับลิชชิง จำกัด (มหาชน)

(ทะเบียนบริษัทมหาชนจำกัด เลขที่ 0107536001583/บมจ.232)

136 ถนนสุนทรโกษา แขวงคลองเตย เขตคลองเตย กรุงเทพฯ 10110

โทรศัพท์ 0 2616 4000 โทรสาร 0 2671 9694

เว็บไซต์

• www.postpublishing.co.th

• www.bangkokpost.com

• www.posttoday.com

• www.m2fnews.com

• www.m2fjob.com

• www.student-weekly.com

• www.postbookonline.com

ข้อมูลบริษัท

บริษัท โพสต์ พับลิชชิง จำกัด (มหาชน)
ประกอบธุรกิจหลักในการผลิตและจำหน่ายหนังสือพิมพ์รายวันภาษาอังกฤษ "BANGKOK POST"
หนังสือพิมพ์ธุรกิจรายวันภาษาไทย "โพสต์ทูเดย์" หนังสือพิมพ์รายวันภาษาไทยแจกฟรี “M2F”
หนังสือพิมพ์รายสัปดาห์ภาษาอังกฤษ "STUDENT WEEKLY" และแม็กกาซีนภาษาอังกฤษ 4 ฉบับได้แก่
"GURU" "MUSE" "BRUNCH" โดยจะแนบกับหนังสือพิมพ์ BANGKOK POST ส่วน THEMAGAZINE
ทำในรูปของการจัดจำหน่าย และแม็กกาซีนภาษาไทย 1 ฉบับ “Smart Finance”
จะแนบกับหนังสือพิมพ์โพสต์ทูเดย์ บริษัทให้บริการข้อมูลข่าวสารทางอิเล็กทรอนิกส์ และดิจิตอล
รวมทั้งระบบหางานทางเว็บไซต์ "www.m2fjob.com"
มีการขยายตัวอย่างต่อเนื่องในการให้บริการข่าวสารข้อมูล
โดยการผลิตรายการข่าวออกอากาศทางโทรทัศน์และวิทยุ และจัดกิจกรรมและสัมมนา ภายใต้ชื่อ
BANGKOK POST โพสต์ทูเดย์ และ M2F

นอกจากนี้ บริษัทยังให้บริการด้านการพิมพ์พาณิชย์อื่นๆ
อีกทั้งผลิตและจัดจำหน่ายหนังสือในนามสำนักพิมพ์โพสต์บุ๊กส์
บริษัทย่อยและกิจการที่ควบคุมร่วมกันของบริษัทยังเป็นผู้พิมพ์
และจำหน่ายนิตยสารต่างประเทศฉบับภาษาไทยภายใต้ชื่อ นิตยสาร “ELLE” “ELLE
Decoration” “Marie Claire” “Martha Stewart Living” “CLEO” และ “Science
Illustrated” “Fast Bikes” “Cycling Plus”

• หุ้นสามัญของบริษัท มีการซื้อขายในตลาดหลักทรัพย์แห่งประเทศไทยโดยใช้ชื่อย่อ “POST”

• ทุนจดทะเบียนประกอบด้วยหุ้นสามัญจำนวน 505,000,000 หุ้น มูลค่าหุ้นละ 1 บาท

• ทุนออกจำหน่ายและชำระเต็มมูลค่าแล้วประกอบด้วยหุ้นสามัญจำนวน 500,000,000 หุ้น
มูลค่าหุ้นละ 1 บาท

นิติบุคคลที่บริษัทถือหุ้นเกินร้อยละ 10 ขึ้นไปของจำนวนหุ้นที่จำหน่ายได้แล้วทั้งหมด

+-----------------------+----------+-------+------------+------------+
| ชื่อและที่อยู่              | ปร       | ป     | จำนวนหุ้น    | ร้อยละ      |
|                       | ะเภทธุรกิจ | ระเภท | ที่จำหน่ายแล้ว | ของจำนวนหุ้น |
|                       |          | ของหุ้น | (หุ้น)       | ที่ถือทั้งทางตร |
|                       |          |       |            | งและทางอ้อม |
+-----------------------+----------+-------+------------+------------+
| 1.บริษัทโพสต์            | ผล       | สามัญ  | 250,000    | 100        |
| อินเตอร์เนชั่นแนล มีเดีย    | ิตและจำหน |       |            |            |
| จำกัด136               | ่ายนิตยสาร |       | (มูลค่าหุ้นละ  |            |
| อาคารบางกอกโพสต์       |          |       | 100 บาท)   |            |
| ถนนสุนทรโกษา           |          |       |            |            |
| แขวงคลองเตย           |          |       |            |            |
| เขตคลองเตย กรุงเทพฯ    |          |       |            |            |
| 10110โทรศัพท์ 02616     |          |       |            |            |
| 4666                  |          |       |            |            |
|                       |          |       |            |            |
| โทรสาร 02671 3174     |          |       |            |            |
+-----------------------+----------+-------+------------+------------+
| 2.บริษัทโพสต์-เอซีพี จำกัด  | ผล       | สามัญ  | 100,000    | 70         |
|                       | ิตและจำหน |       |            |            |
| 136 อาคารบางกอกโพสต์   | ่ายนิตยสาร | และ   | (มูลค่าหุ้นละ  |            |
| ถนนสุนทรโกษา           |          |       | 100 บาท)   |            |
| แขวงคลองเตย           |          | บ     |            |            |
| เขตคลองเตย กรุงเทพฯ    |          | ุริมสิทธิ | 64,000     |            |
| 10110โทรศัพท์ 02616     |          |       |            |            |
| 4666                  |          |       | (มูลค่าหุ้นละ  |            |
|                       |          |       | 100 บาท)   |            |
| โทรสาร 02671 3174     |          |       |            |            |
+-----------------------+----------+-------+------------+------------+
| 3.บริษัท โพสต์-ไอเอ็ม พลัส | ผล       | สามัญ  | 255,000    | 100        |
| จำกัด                  | ิตและจำหน |       |            |            |
|                       | ่ายนิตยสาร | และ   | (มูลค่าหุ้นละ  |            |
| 136 อาคารบางกอกโพสต์   |          |       | 100 บาท)   |            |
| ถนนสุนทรโกษา           |          | บ     |            |            |
| แขวงคลองเตย           |          | ุริมสิทธิ | 245,000    |            |
| เขตคลองเตย กรุงเทพฯ    |          |       |            |            |
| 10110โทรศัพท์ 02616     |          |       | (มูลค่าหุ้นละ  |            |
| 4666                  |          |       | 100 บาท)   |            |
|                       |          |       |            |            |
| โทรสาร 02671 3174     |          |       |            |            |
+-----------------------+----------+-------+------------+------------+
| 4.บริษัท โพสต์ ทีวี จำกัด   | ให้เช่า    | สามัญ  | 250,000    | 100        |
|                       | ชื่อสื่ออิเล็ก |       |            |            |
| 136 อาคารบางกอกโพสต์   | ทรอนิกส์แล |       | (มูลค่าหุ้นละ  |            |
| ถนนสุนทรโกษา           | ะผลิตรายก |       | 100 บาท)   |            |
| แขวงคลองเตย           | ารโทรทัศน์ |       |            |            |
| เขตคลองเตย กรุงเทพฯ    |          |       |            |            |
| 10110                 |          |       |            |            |
|                       |          |       |            |            |
| โทรศัพท์ 02616 4000     |          |       |            |            |
|                       |          |       |            |            |
| โทรสาร 02671 9694     |          |       |            |            |
+-----------------------+----------+-------+------------+------------+
| 5.บริษัท โพสต์ นิวส์ จำกัด  | ผลิตร     | สามัญ  | 100,000    | 51         |
|                       | ายการข่าว |       |            |            |
| 136 อาคารบางกอกโพสต์   |          |       | (มูลค่าหุ้นละ  |            |
| ถนนสุนทรโกษา           |          |       | 100 บาท)   |            |
| แขวงคลองเตย           |          |       |            |            |
| เขตคลองเตย กรุงเทพฯ    |          |       |            |            |
| 10110                 |          |       |            |            |
|                       |          |       |            |            |
| โทรศัพท์ 02616 4000     |          |       |            |            |
|                       |          |       |            |            |
| โทรสาร 02671 9694     |          |       |            |            |
+-----------------------+----------+-------+------------+------------+
| 6.บริษัท โพสต์ นิว มีเดีย   | ลงทุน     | สามัญ  | 250,000    | 100        |
| จำกัด                  |          |       |            |            |
|                       |          |       | (มูลค่าหุ้นละ  |            |
| 136 อาคารบางกอกโพสต์   |          |       | 100 บาท)   |            |
| ถนนสุนทรโกษา           |          |       |            |            |
| แขวงคลองเตย           |          |       |            |            |
| เขตคลองเตย กรุงเทพฯ    |          |       |            |            |
| 10110โทรศัพท์ 02616     |          |       |            |            |
| 4000                  |          |       |            |            |
|                       |          |       |            |            |
| โทรสาร 02671 9694     |          |       |            |            |
+-----------------------+----------+-------+------------+------------+
|                       |          |       |            |            |
+-----------------------+----------+-------+------------+------------+
| ชื่อและที่อยู่              | ปร       | ป     | จำนวนหุ้น    | ร้อยละ      |
|                       | ะเภทธุรกิจ | ระเภท | ที่จำหน่ายแล้ว | ของจำนวนหุ้น |
|                       |          | ของหุ้น | (หุ้น)       | ที่ถือทั้งทางตร |
|                       |          |       |            | งและทางอ้อม |
+-----------------------+----------+-------+------------+------------+
| 7.บริษัท โพสต์ โฮลดิ้ง     | ลงทุน     | สามัญ  | 250,000    | 100        |
| จำกัด                  |          |       |            |            |
|                       |          |       | (มูลค่าหุ้นละ  |            |
| 136 อาคารบางกอกโพสต์   |          |       | 100 บาท)   |            |
| ถนนสุนทรโกษา           |          |       |            |            |
| แขวงคลองเตย           |          |       |            |            |
| เขตคลองเตย กรุงเทพฯ    |          |       |            |            |
| 10110โทรศัพท์ 02616     |          |       |            |            |
| 4000                  |          |       |            |            |
|                       |          |       |            |            |
| โทรสาร 02671 9694     |          |       |            |            |
+-----------------------+----------+-------+------------+------------+
| 8.บริษัท แฟลช นิวส์ จำกัด  | ดำเนินร   | สามัญ  | 225,000    | 40         |
|                       | ายการวิทยุ |       |            |            |
| 48/5-6 ชั้น 8 ซอยรุ่งเรือง |          |       | (มูลค่าหุ้นละ  |            |
| ถนนรัชดาภิเษก           |          |       | 100 บาท)   |            |
|                       |          |       |            |            |
| แขวงสามเสนนอก         |          |       | 15,000     |            |
| เขตห้วยขวาง กรุงเทพฯ    |          |       |            |            |
|                       |          |       | (มูลค่าหุ้นละ  |            |
| โทรศัพท์ 02693 4777     |          |       | 100 บาท)   |            |
|                       |          |       |            |            |
| โทรสาร 02693 3298     |          |       | (เรีย       |            |
|                       |          |       | กชำระร้อยละ |            |
|                       |          |       | 80)        |            |
|                       |          |       |            |            |
|                       |          |       | 10,000     |            |
|                       |          |       |            |            |
|                       |          |       | (มูลค่าหุ้นละ  |            |
|                       |          |       | 100 บาท)   |            |
|                       |          |       |            |            |
|                       |          |       | (เรีย       |            |
|                       |          |       | กชำระร้อยละ |            |
|                       |          |       | 25)        |            |
+-----------------------+----------+-------+------------+------------+

นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย

ถนนรัชดาภิเษก เขตคลองเตย กรุงเทพฯ 10110

โทรศัพท์ 0 2229 2800 โทรสาร 0 2359 1259

ผู้สอบบัญชีอิสระ

บริษัท สำนักงาน อีวาย จำกัด

ชั้น 33 อาคารเลครัชดา

เลขที่ 193/136-137 ถนนรัชดาภิเษกตัดใหม่ กรุงเทพฯ 10110

โทรศัพท์ 0 2264 0777 โทรสาร 0 2264 0789-90

ที่ปรึกษาทางกฎหมาย

บริษัท วิคเคอรี่ แอนด์ วรชัย จำกัด

ชั้น 16 อาคาร จีพีเอฟ วิทยุทาวเวอร์ เอ

93/1 ถนนวิทยุ แขวงลุมพินี เขตปทุมวัน กรุงเทพฯ 10330

โทรศัพท์ 0 2256 6311, 2256 7750-4 โทรสาร 0 2256 6317-8